Bazetorren, eta iritsi da | Kirola | Berria\nBazetorren, eta iritsi da\nZierbenak aurreneko aldiz irabazi du Euskadiko Txapelketa, Lekeition. Bizkaitarrak moldatu dira hobekien itsaso narrasean eta mugituan\nZierbenako arraunlariak, bandera jaso berritan. JUAN CARLOS RUIZ / FOKU Tamaina handiagoan ikusi\nZierbenak betidanik erakutsi izan du irabazlearen sena. Bandera asko ukitu ditu hatzekin, eta nahi baino gutxiago astindu ditu. Atzo, baina, saria jaso zuen. Historian lehen aldiz, Euskadiko Txapelketako garaile izan zen.\nItsaso beteko estropada izan zen atzo Lekeition (Bizkaia) jokatu zena. Baldintza zailak izan zituzten talde guztiek arraun egiteko: itsaso narrasa eta mendebaldeko haizea. Kezka horiez gain, kale zozketak sortzen zuen urduritasuna gehitu behar zitzaion egoerari. Gorabeherak gorabehera, Zierbenarentzat ez zen oztopo izan ontzirik azkarrena izateko.\nLehen kaletik joan ziren bizkaitarrak, eta irteera indartsua egin zuten. Bigarrenetik Hondarribia zihoan; hirugarrenetik, Donostiarra; eta laugarrenetik, Santurtzi. Lurraren babesa baliatuz, lehen hiru kaleko ontziek hartu zuten estropada burua. Kaltetuena Sotera atera zen; laugarrenetik gogotik sufritu zuen, Urdaibaik ez bezala. Bermeotarrek lehen txandan erakustaldia eman baitzuten. Haizeak ababorretik jotzen zuen, eta lau ontzietako patroiek lan handia izan zuten ontzia gogortuta eramateko.\nZierbena, Hondarribia eta Donostiarra segundo gutxitan iritsi ziren lehen ziabogara. Ama Guadalupekoa ontziko aurrekalariak, baina, berandu sartu zuen arraun txikia, eta gipuzkoarrak ziabogan joan egin ziren. Garesti ordaindu zuten egindako akats hori. Maniobraren ostean, Zierbenak eta Donostiarrak estropada bururako borroka bizia zuten. Torrekua II.ak, ordea, zerbaitetan erakutsi badu itsasoan da; hirugarren kaleari etekina atera, eta Arkaitz Diazen gidaritzapean olatua hartu zuen. Metro asko egin zituen gainean, eta minutu gutxian Hondarribiari eta Zierbenari zortzi segundoko tartea sartu zien.\nBarruko ziabogara gerturatu ahala, lehendabiziko kaletik olatuak indartsuago sartzen ziren. Lehen txandako gidoia errepikatu zen. Orio Urdaibairen gainera etorri zen bezala, Zierbena eta Hondarribia ere Donostiarraren ontzira gerturatu ziren. Bizkaitarrak bigarren maniobra egitera iritsi zirenerako, ontzi baten aldea ateratzen zieten gipuzkoarrei. Zunzunenegiren kuadrilla aurretik zela ikusita, konfiantzaz beteta, goraldia hasi zuen. Ez Hondarribiak eta ez Donostiarrak ez zioten lehen postua kendu.\nKanporako lan horretan, Zierbena izan zen indartsuena. Agerikoa zen euren ontzian watt asko mugitzen zituztela. Azken maniobran, Ama Guadalupekoarekiko eta Torrekua II.arekiko sei segundoren aldea zuten bizkaitarrek. Poparean hegan egin zuten, baita gozatu ederra hartu ere. Borja Gomez patroiak, lehen kaleari eutsiz sekulako erakustaldia eman, eta lehenak izan ziren helmuga zeharkatzen. Hondarribia izan zen bigarrena, hamahiru segundora, eta brontzezko domina Donostiarrak eskuratu zuen, garailearengandik hemezortzira. Horrenbestez, aurreneko Euskadiko Txapelketa izan zen Zierbenarentzat, baita sasoiko lehen bandera ere.\nBermeok bereari eusten dio\nHaize ufada handiagoak izan zituzten lehen txandako ontziek, eta, ohorezko txandakoekin alderatuz, aldeak nabarmenak izan ziren. Hirugarren minuturako, Urdaibai, lehen txandako garailea, irabazlea baino lau segundo motelago zihoan. Bou Bizkaiak Orio izan zuen aurkari zuzena. Urdaibaik azken estropadetan erakutsitako mailari eusten dio. Poparean oso ongi moldatu zen, eta itzulerako bi luze horietan egin zien min oriotarrei. Amaieran, Jon Elortegiren taldeak laugarren amaitu zuen sailkapen orokorrean, eta Oriok egin zuen seigarren, bermeotarrengandik hamabi segundora. Bestalde, Zarautzen eta Ondarroaren arteko azken posturako lehian, Enbata izan zen aurretik, eta handik lau segundora heldu zen Ondarroa.


Estatus politiko berria behar dugu, begirunean eta berdintasunean oinarrituta\nEAJ-PNVren arabera, oinarrizko gaia da subjektu politikoaren eta erabakitzeko eskubidearen aitortza; eta, estatus politiko berrian isla izan behar du hasiera-hasieratik. Hortik aurrera, eskubide horren ariketa bat adostea proposatzen dugu, adierazi du Joseba Egibarrek Egun On Euskadi saioan\nKatalunia, autogobernuaren etorkizuna eta Legebiltzarreko ponentziaren lanak izan dira hizpidea eman dioten gaiak ETB1eko albistegian.\nBatetik, estatus berriari dagokionez, alderdi politiko guztiek aldebikotasun-estrategiaren aldeko apustua egiten dutela kontuan hartuta, Alderdi Popularrak Katalunian erakutsi duena aipatu du Egibarrek: “hor daukagu, zerbait ikasi nahi baldin badugu. Eta bide batez, gure autogobernuaren sendotasuna ere neurtzeko modua badaukagu: arratsalde batean 155a aplikatzen dizute eta indargabetzen dute zure autonomia osoa. Hori da baita ere aldebikotasunaren eskutik daukagun autonomiaren sendotasuna, edo irakurketa bat izan daiteke”.\nHori dela eta, Egibarren arabera, behar-beharrezkoa da estatus politiko berri bat sortzea, ezberdinen arteko akordioa lortzeko. “Berdineko akordio hori sortzen da aitortza eta errespetutik, ez da subordinaziotik sortzen. Eta Alderdi Popularrak hori erakutsi nahi du -eta Alderdi Sozialistak ere bai-: errealitate subordinatu bat garela, Estatuaren barruko eskema horretan errealitate kontrolatu bat. Eta guk esaten duguna da izaera bat daukagula herri bezala, nazio bezala, eta gure etorkizuna erabakitzeko ere bai, eta zurekin nahi dugula harreman politiko bat, elkarbizitza-akordio bat errespetuan oinarrituta”.\nLegebiltzarreko autogobernu-ponentziara etorriz, atzoko bileran alderdi bakoitzak metodoari dagokion proposamena jarri zuen mahai gainean, Egibarrek berri eman duenez: “bi urrats ematea erabaki genuen: jakinda besteek zer proposatzen duen eta non ikusten duen hurbiltasuna partekatzeko aukera, orduan, hori azpimarratzea eta atal desberdinetan ezagutaraztea”.\nBuruzagi jeltzaleak azpimarratu du EAJ-PNVren bidean sujetu politikoaren oinarriak garbi adierazita egon behar du hasieratik eta, ondorioz, erabakitzeko eskubidea berdin. “Gerora, horren ariketa hitzartzea proposatzen dugu. Erabakitzeko eskubidea zehaztu behar dugu, zertarako eta zein harreman nahi dugun Espainiarekin. Hori da finkatu behar duguna”.\nJoseba Egibarrek gogorarazi du Ibarretxe lehendakariaren garaian, hirukoaren eskutik proposatu zen “estatu aske elkartua” izeneko formula: “han bereizten zen Estatuarekin zein botere partekatu; han ariketa bat egin zen. Agian, gaur, beste perspektiba batekin, gaurkotu daiteke, edo hobetu daiteke formula hori. Zer harreman-mota nahi dugun Estatuarekin. Eta guk zera pentsatzen dugu: erabakitzeko eskubidearen ariketa bat proposatzen badugu, ariketa konkretu hori ez doa independentziara. Eta hori, atzo, EH Bilduk ere esan zuen. Hurrengo pausoa ez da independentzia, baina independentzia ez du ukatuko, tarteko bat izango da. Zein da tarteko pauso hori? Hori da, definizio bat falta dugu, edo iritzi ezberdinak daukagu”.\nKataluniako prozesuari bere sostengua eman eta gero, Egibarrek esan du erabat baldintzatuta daudela Kataluniako hauteskundeak. “Ezin dugu ahaztu 155. artikuluaren bidez Katalunia, autonomi bezala, desjabetua izan dela eta agintariak kartzelan daudela eta kanpoan. Tutelatuta dagoen demokrazia batean egingo dira hauteskunde hauek. Beraz, ikusi egin behar”.\nOrdezkari jeltzaleak ere esan du Mariano Rajoy gobernu espainiarraren presidenteari ez dagokiola hauteskundeak deitzea; eta, beraz, eskumena lapurtu egin duela iritzi dio. “Hori lapurtzea da. Desjabetzea da, expropiatzea, eta zuk Ganbara demokratiko bati desjabetze prozesu bat aplikatu diozu. Hori da, hain zuzen, hauek –alderdi popularraren agintariek- daukaten demokraziaren ikuspegia”.\nHorren harira, Egibarrek ohartarazi du arriskutsua dela PPk eta PSOEk bultza dezaketen edozein erreforma, izan ere, PPk daukan iritzia da “Katalunia horrela dago autonomia garapenean eskua gehiegi zabaldu izan zaiolako eta jendea adoktrinatuta daukate, hezkuntza alorrean eskumenak dituztelako”.\nBeraz, Egibarren ustez, guzti honen ondorioa da Estatuak berriro berreskuratu nahi dituela eskumen horiek “Kataluniaren onerako”, hau da, Estatuak agerian utzi nahi du “katalanak nahastuta daudela, okerreko bidetik doazela eta hau zuzenduko dutela atzera berriz eskumen horiek guztiak Madrilera eramanez. Nik uste dut PPren gogoeta hortik doala. Eta, Alderdi Sozialista ez dakit zertan dabilen pentsatzean, hortik zerbait onik aterako duela sinestean”, amaitu du Joseba Egibar Legebiltzarreko bozemaile jeltzaleak.


Itsasoak hondoratutako Euskal Herriaren soinua - Noticias de Gipuzkoa\nItsasoak hondoratutako Euskal Herriaren soinua\nharri fernández 30.05.2021 | 00:05\nKoldo Corella, Oier Aranzabal, Juan G. Andres eta Xanti Salvador, Irusoinen estudioan. Argazkia: Ruben Plaza\nUlu Media, lehen mailako profesionalen lanarekin, 'Artxipelagoa' deituriko entzunezko fikzioa prestatzen ari da EiTBPodkast plataformarentzat. NOTICIAS DE GIPUZKOA lan-estudioan sartu da, ekoizpen honen nondik norakoak ezagutzeko.\nnola sortu alegiazko Euskal Herri bat soilik entzumenaren bitartez, irudizko materialik gabe? Hori da, hain zuzen ere, Artxipelagoa distopiaren erronka nagusietako bat, nagusiena ez bada behintzat. Udazkenean EiTBPodkastek estreinatuko duen entzunezko fikzio honen atzean Ulu Media enpresa dabil ekoizpen lanetan eta NOTICIAS DE GIPUZKOA Irusoinek Donostian duen bulegoetara hurbildu da, bertan grabatu baitituzte ahotsak eta bertan jarraitzen dutelako Oier Aranzabalek eta Juan G. Andresek, egunero egunero, zuzendaritza lanetan. Ordu erdiko zortzi atalen muntaketa amaitu ondoren, orain, Koldo Corella eta Xanti Salvador buru-belarri dabiltza soinu diseinuarekin, etorkizunean itsasoak irentsitako Euskal Herri baten giroarekin asmatu nahian. Ulu Media ametsen fabrika bat bihurtu da beraz, existitzen ez den eta inoiz ikusiko ez dugun ezinezko zerbait eraikitzen ari baitira bertan.\nKazetaria bulegora sartu denean bi zuzendariak eta Salvador iritziak elkar trukatzen ari dira. Aitziber Garmendiak gorpuzten duen –kasu honetan ahozten erabili beharko al genuke?– Jare protagonistarentzat sortutako pausoak ez datoz bat antzezlearen ahotsarekin, behar baino "pisutsuagoak" direla uste dute. Agian, Garmendia beraren irudiaren ezagutza da sortzaileen pentsamenduan pisua duena, berau baldintzatzen duena. Pausoekin asmatzea ezinbestekoa da, pertsonaia bakoitzaren "tonua eta mugimendua" marrazten lagunduko dutelako.\n"Kapitaina agertzen denean, interesatzen zaiguna da ondo definituta geratzea. Gauza bera antagonistarekin, herrenarena egingo baitu...", azaldu du Aranzabalek. Horrelako zerbait lortzeko, egileek pertsonaia bakoitzaren definizio oso zehatza egin behar izan dute: bere izaeraz harago, pisua, janzkera eta zein oinetako mota deskribatu behar izan dituzte. Horra hor paradoxa, publikoak erabaki horiek guztiak ez baititu ikusiko; aitzitik, sortzaileen lana izango da entzuleei ñabardura horiek guztiak iritsaraztea. "Informazio guztia soinu bidez eskainiko da eta horrek erronka handia suposatzen du", jarraitu du Aranzabalek. Hori bai, gauza bat argitu nahi dute zuzendariek: informazio guztia soinu bidez eskainiko da, bai, baina ez da narraziorik izango; giroak, sentsazioek osatuko diote entzuleari esplizituki esaten ez dena.\nArtxipelagoa ez da irrati-nobela bat izango, euskaraz berez digitalerako sortutako lehen-soinu fikzioa izango da, handinahi handikoa gainera. Argumentuaren jatorrizko ideia Aranzabal berarena da; gidoia, aldiz, formatu ezberdinetan fikzioak sor-tzen eskarmentu handia duten Martin eta Xabier Etxeberria anaiek ida-tzi dute lau eskutara. Istorioa 2103. urtean kokatuta dago, hiru olatuk Europa hondoratu ondoren sortutako Euskal Artxipelagoan. Etorkizun horren inguruko mitologia oso bat sortu dute egileek. Hori bai, iceberg-ekin gertatu bezala, fikzio honetan, oraingoz, azaleko tontorra bakarrik geratuko da agerian. Kontu asko, azaldu baino, iradoki egingo dira.\nEntzungailuekin esperientzia are eta "inmertsiboagoa" izango dela agindu dute; horregatik, kazetari honek jantzi, jantzi ditu fikziozko podkast honen ale batzuk entzuteko. Horietako batean Jare (Garmendia) Urbasako merkatuko kaian dago, burdina saldu nahian. Jare eta merkatariaren arteko negoziazioen testigu mutu eta, noski, itsu bihurtu da kazetaria: pertsonaiak alde batetik bestera mugitzen direla nabaritu du, ezker-eskuin. Are gehiago, hurbildu eta urrundu egin direla dirudi; atzean dabilen baten bat ere nabari daiteke. Baina sentsazio horiek guztiak, entzulearekiko momentu bakoitzean pertsonaia bakoitzak duen posizioa edo mugimendua ez dute pausuek zehazten –izan ere, erreportaje hau egin den momentuan eszena askori oraindik pausuak gehitzea falta baita oraindik–, Salvadorrek erabili duen teknologia berritzaile batek baizik: soinu binauralak.\nAre gehiago, lehen atala Dolby Digital 5.1 kanal sisteman nahastu nahi dute, oraindik itxita ez badago ere, hiriburuetako zinema aretoetan emanaldi bereziak eskaintzeko asmoarekin. Esperientzien garai hauetan, bertaratzen direnek, inork baino hobeto ezagutuko dute nolakoa izan ote daitekeen XXII. mendeko Euskal Herriaren arrastoen soinua.\n"Artxipelagoa'-k funtzionatzen baldin badu, euskal aktoreentzat leiho berri bat irekiko da". Cultura


Udalak Ahalordetzeen Erregistro Elektroniko Orokorra aktibatu du - Deia\ndeia.eus 20.10.2021 | 15:30\nUdalak Ahalordetzeen Erregistro Elektroniko Orokorra aktibatu du B.U.\nGaurtik aurrera, bilbotarrek Ahalordetzeen Erregistro Elektroniko Orokorra erabili ahal izango dute, beste pertsona fisiko edo juridiko batek herri-administrazioen aurrean beren izenean kudeaketak egin ditzan. Bilboko Udalak jakinarazi duenez, ahalordetzea www.bilbao.eus webgunearen bidez egin ahal izango da, edo aurrez aurre.\nAhalordea Udalaren www.bilbao.eus egoitza elektronikoaren bidez eman ahal izango da (bertara sartzeko BAKQ edo beste ziurtagiri elektroniko bat erabil daiteke), edo aurrez aurre, San Agustingo Herritarrentzako Arreta Bulegoan. Horretarako, aldez aurreko hitzordua eskatu beharko da.\nOrdezkapena Erregistro honetan inskribaturik, herritarrak ez du zertan agiri berak aurkeztu behin eta berriro, administrazio-izapide bat egin behar duen bakoitzean.\nUdalaren asmoa da arreta hobetzea eta udal zerbitzu ahalik eta onenak ematea, herritarrek egin beharreko izapideak arinago eta aisago egiteko modua emanez, beste batzuen ordez ari direnean prozedura eta zerbitzu publikoetan.\nHasieran aukera izango dute Bilboko udalaren aurrean izapideak egiteko borondatezko ordezkapenak emateko, eta, apurka-apurka, aukera izango da Ahalordetzeen Erregistroan honako ordezkapen eta/edo baimen motak emateko:\nApud acta emandako borondatezko ordezkapenak, aurrez aurre nahiz Bilboko Udalaren egoitza elektronikoan bertaratze elektronikoaren bidez.\nAgiri publikoaren bidez edo agiri pribatuaren bidez (sinadura notarioak egiaztaturik) emandako ahalordeak.\nLegezko ordezkapenak, ordezkatua pertsona juridiko bat bada.\nEnplegatuen edo langileen aldeko baimenak, kontratatu dituen pertsonaren edo entitatearen izenean izapideak egin ditzaten.


1998 urtean txiripa zoragarri batez jaso nuen Lorca filmaren kartela eta press-booka egiteko enkargua. Iñaki Elizalde zuzendari nafarrak egindako laburmetrai bat da, non Federico García Lorcaren azken orduak irudikatzen diren. Zuzendariak ez du fideltasun historikoa bilatzen, hiltzear dagoen (eta horren jakitun den) gizon baten azken gogoetak eta beldurrak baizik.\nMiguel Bosé, Juan Diego, Alex Angulo, Saturnino García, Klara Badiola eta Txema Blasco ziren produkzio honetan parte hartu zuten izenetako batzuk. Arlo teknikoan ere sona handiko jendea zegoen, Javier Agirresarobe kasu.\nKartela egiteko prozesua erraza izan zen. Izan ere, filmeko fotograma bat oinarritzat hartuta, Lorca beraren sinadurako abizenetik atera zen tituluaren grafismoa. Fotogramaren tratamendua Larrion & Pimoulier argazkilariena izan zen.\nArgi dago profesional talde itzelarekin tokatu zitzaidala aritzea, horrek gauzak errazten dituen guztiarekin. Emaitza bistan da.\nUrtetan harro asko egon naiz egindako lan honetaz. Batetik, izan zuen proiekzioagatik: ez zen oso masiboa izan, baina oso sakabanatuta ibili zen munduan zehar (press-bookarekin batera) hainbat zinemalditan. Eta bestetik, nola ez, zuzenean ez bada ere, nire izen txikia itzal luzeko beste batzuekin urrutitik lotuta agertzen zelako.\nEtiketak: Bideoak, Diseinua, Euskaraz, Iñaki Elizalde, Kartelak, Lorca, Zinema


50 urte - Diario de Noticias de Navarra\njosé manuel bujanda 18.03.2022 | 00:56\nUrteak betetzeak norberaren bizi-tzaren zehar ikuspuntu poliedrikoak izaten ditu edo ditzake. Haur txikia, edota nerabe koskorra zarenean presa berezia duzu koskortzeko, heldutxoa izateko, adin gehixeago dituztenak inbidia puntu ezkutu bat sor arazten dizute.\nOhian luze-sakon batean zehar ahazten dituzu inbidi malapartatu horiek. Urteak aurrera arinegi doazelakoan balirudikezu, kezkagarri agian, zahartzen arituko ote naiz? Orain dela lau hilabete "Preu" bere garaian egin genuenok garai urrun haietako lagunarteko adiskideen eta eskola-kide ohien arteko elkarteratzea, antzinako ikastetxeari bisitatxoa eta bazkaritxo ospatu genuen hirurogeiren artean. Bere garaian 17-18 urte genituenok gaur 68. Batzuen ba-tzuk zenduak, asko lurralde ezberdinetan beraien bizitza eramaten edo eraman nahian. Txarteltxo bat paparrean bakoi-tzak bere izen eta abizenekin elkar ezagutu ahal izateko mende erdiaren ondoren (batzuen batzuk noizean behin kalean zehar ikusitakoak ezagunak beste guztiak ez) nahiz eta "pupitre" berean eserita egon urte batzuen ondoren gaur egun erabat ezezagunak. Une hunkigarriak, oroitzapenak, gogoetak, pasadizoak, gertakizun alaiak eta ez hainak. Izan zen norbait etorri nahiari uko egin ziona hain xaharrak, baldartuak eta ajeekin ez ikusteagatik bere aspaldikoak, argazki zaharrak nahiago zituenak hain zuzen, nostalgiko malapartatua bera. Ospatu behar etorkizunean horrelakotxoren bat, baina noiz? Baikorrak hogei urte barru, ezkorrak hurrengoan, nirea gailendu, hiru barru.\nEtxeruntz argi izpi apelaezina, ez baita tamalgarri edo penagarria urteak betetzea behin eta berriro, ez betetzea baizik, bizi-tzaren etetea ezagutzea baizik. Gogoan dut aita zenaren, Inosenen mandatua: urtea betetzeak gozamena da Joxemanuel edota "urte askotan txapela kaskoan", zeren beste guztia zakurraren zaunka eztul antzua da ilunaren gauean.\nAita Inosen jaunak berea hartu zuen bere agindu bera, 99 urte betetzear itzali bai-tzen. Bizitzaren ilusio, indar eta nahiak.\nAbenduak 10 Mediterraneoan.


Aniztasuna eta inklusioa | Platform Cooperativism Consortium\nKomunitate Irekia eta Inklusiboa lortzeko dugun konpromisoa\nPlataforma Kooperatibismo Partzuergoaren komunitatearen lana indartzen da horretan laguntzen duten pertsonen aniztasunak.\nGure diziplina arteko ikerketa, hezkuntza eta programazioetarako, aurrekari ekonomikoak, arraza, sexu orientazioa, genero identitatea, etnia, gaitasuna, erlijioa, adina, nazionalitatea eta bestelako identitate eta esperientzia pertsonal eta esperientzia pertsonal desberdinen desberdintasunak bilatzen eta sustatzen ditugu modu aktiboan.\nGaur egun Estatu Batuetan, Brasilen, Txinan, Hegoafrikan, Alemanian, Kanadan, Australian eta beste herrialde askotan ari gara lanean kulturak eta nazio estatuak zubi dituen ekosistema aurrera ateratzeko.\nPCC ekonomia digital kooperatiboan zehar eta gure erakundearen barruan aniztasunarekin eta inklusioarekin lotutako gaiak eztabaidatzeko foroa izatea nahi dugu.\nGure lanaren alderdi guztietan zure ahotsa eta ekarpenak onartzen ditugu eta zure inplikazioa behar dugu.


Langileen parte hartzea beharrezkoa izango da eremu sozioekonomikoan euskararen egoerari buelta emateko | LAB SINDIKATUA\nIdazkaritzak Euskara Idazkaritza Langileen parte hartzea beharrezkoa izango da eremu sozioekonomikoan euskararen egoerari buelta emateko\nLangileen parte hartzea beharrezkoa izango da eremu sozioekonomikoan euskararen egoerari buelta emateko\nEuskararen Egunaren atarian gauden honetan, LAB sindikatuak nabarmendu nahi du aurtengo fokoa eremu sozioekonomikoa euskalduntzeko egin diren eta egiten ari diren zenbait jardunaldi, plan eta ekimenetan jartzea ezinbestekoa iruditzen zaigula. Horregatik uste dugu 2020 bide horretan sakondu behar dela, lan munduaren euskalduntzeaz arituko bagara ezinbestekoa delako langileon hizkuntza eskubideak onartu eta errespetatzea, eta baita egiten den oro langileokin batera egitea ere.\nEuskararen Egunaren atarian gauden honetan, ezin ukatu 2019ak utzi dituela hizkuntzaren gaiarekin hausnarketarako gako batzuk. Hala nola, Euskaraldia edo Korrika bezalako ekimenak. Eremu sozioekonomikoa nola euskaldundu ere, egin dira zenbait jardunaldi eta identifikatu omen dira beste hainbeste gako. Helduen euskalduntzeak eta doakotasunak eman du zer esana eta nola ez, administrazioak eta bere politikek ere bai; Nafarroan zein Hego Euskal Herrian, bederen.\nLAB sindikatua ere, noski, ez da horietatik guztietatik aparte ibili. Eta orain dela 20 urte hasitako bideari jarraiki, EUSLAB gure plan estrategikoa berritu eta aurrera nola egin landu, eztabaidatu eta ekinean ibili gara. Sindikalismotik eta daukagun ardura soziopolitikoari uko egin gabe jardun dugu euskararen gaiarekin, bai kanpora begira, arestian aipatu direnetan aktiboki parte hartzen, baina baita barrura begira ere.\nNafarroan, Euskararen Lege berriari bide emateko antolatu zen batzordean parte hartu genuen eta egun indarrean dagoen dekretuaren topeak berriro mahai gainean jarri genituen. Hala ere, osatu den gobernuarekin ez du ematen lege berrirako biderik irekiko denik. Ez hor ez eta beste eremu batzuetan ere. UGT-ek jarritako helegiteari Nafarroako auzitegiak eman dion erantzuna ikustea besterik ez dago. Gure herriaren asimilazio eta ezabatze estrategiaren parte dira horiek guztiak, baina LAB sindikatuak irmo jarraituko du erantzuten eta euskararik gabe Euskal Herririk ez dagoenaren aldarria kaleratzen!\nAurtengo fokoa, ordea, eremu sozioekonomikoa euskalduntzeko egin diren eta egiten ari diren zenbait jardunaldi, plan eta ekimenetan jartzea ezinbestekoa iruditzen zaigu. EAEn, Hizkuntza Politikarako Sailburuordetzak egin nahi duen eremu sozioekonomikoa euskalduntzeko plana egikaritzean gainerako eragile guztiekin elkarlanean aritu gara ekarpenak eginez, nahiz eta jakin badakigun plan horrek muga batzuk izango dituela. Izan ere, LAB sindikatuaren ustez, Jaurlaritzaren hizkuntza politikak araugintzari bide ematen ez dion bitartean eta langileen parte hartzeari aterik zabaltzen ez bazaio, nekez lortuko da eremu sozioekonomikoan euskararen egoerari buelta ematea.\nHorregatik uste dugu 2020 bide horretan sakondu behar dela, lan munduaren euskalduntzeaz arituko bagara ezinbestekoa delako langileon hizkuntza eskubideak onartu eta errespetatzea, eta baita egiten den oro langileokin batera egitea ere.\nGuk, kalean zein lanean euskaraz askatasunean.\nHelduen euskalduntzerako euskaltegiek eta HABEk adostutako finantzazio sistema berria ez da nahikoa sektoreko langileentzat


Puzle-industriaren garapenaren egoera eta bere joera aztertzea 2021ean - Ningbo Sentu Art And Craft Co., Ltd.\nZein aukera eta erronka ekarriko dizkio puzzle kontsumoaren hazkunde leherkorrak industria osoari?\n2020ko apirilaren hasieran, eBay-k iragarritako epidemia garaian gure webguneen produktu ezagunen arabera, puzzlearen fakturazioa% 1395 hazi zen iazko epe berean. "Etxeko ekonomian" hazkunde tasa handiena izan duen jostailuen kategoria bihurtu da.\nBarne merkatuan, puzzleak garapen azkarra izan zuen. Alibabaren negozioen aholkularitzako datuen arabera, 2020ko lehen hiruhilekoan Alibaba plataformaren puzzle / puzzle kategoriaren fakturazioa% 56,46 hazi zen urte artean.\nIzan ere, etxeko puzzleen industriaren eskala bizkortu egin da hiru urtez jarraian. Enpresako langileen datuen arabera, Alibaba plataformaren puzzle / puzzle kategoriako transakzio bolumena 1.021 mila milioi yuanera iritsi zen 2019an, urte arteko% 36,57ko hazkundearekin eta urte arteko% 13,35eko hazkundearekin. 2018an.\nKontsumitzaile kopuruaren hazkundearekin batera, puzzlea kontsumitzaile gehiagoren bizitzan sartu da. Aldi berean, bezeroen unitateko prezioak gora egiten jarraitu du, eta kategoriako kontsumoa hobetu da.\nKoronabirusaren epidemia eleberriak mundu osoan jarraitzen du eta "etxeko ekonomiaren" garapen joera nabarmena da oraindik. 2021ean, puzzle industriarako, aukera eta erronka izugarriak ere badaude.\nTuyi puzzleak ikertzeko zentroaren inkesten datuen arabera, gurasoen% 85,13k baino gehiagok hezkuntza goiztiarra hartzen du kontuan nagusitzat puzzleak aukeratzerakoan. Helduen puzzlearekin alderatuta, haurren puzzle lehiaketa zuzenagoa da, eta produktuen errepikapenak eta bertsio berritzeak maizagoak dira. Hori dela eta, produktuen berritze puzzleen marka, hezkuntza goiztiarra, kalitatea eta segurtasuna garapenaren norabidea baita enpresen lehiakortasuna hobetzeko lehentasun nagusia.


2019ko otsailaren 16a, larunbata | Ordua Euskal Herrian 00:42:13\nElgetarako bidean, herritik irten orduko, ezkerrera hartu behar da ArgiÃ±etara heltzeko. Â«Harginen lekuaÂ» da ArgiÃ±eta. Bertan harearrizko hilobi kristauak topatu zituzten eta hortik omen dator izena. 711. urtean Guadaleteko batailaren ostean arabiarrengandik ihesi zetozen bisigodoak Elorrioraino heldu ziren eta, antza denez, ArgiÃ±etan egin zituzten eurentzako hilobiak. Zati bitan eginda daude hilobiak: Gainaldea triangelu itxurakoa da eta beheko partean harrian landutako hilobia dago. San Adrian ermitaren aurrealdean daude hilobiok. Gaur egun 23 daude ArgiÃ±etan eta euretako bat bikoitza da. Latinezko inskripzioak ere badira hilobi batzuetan eta horietako baten arabera, 893. urte ingurukoa da hilobi hori. ArgiÃ±eta berezi egiten dutenak estelak ere badira. Hauek hilobiak baino zaharragoak dira, kristau aurreko garaikoak.


Hasiera » Pre-entrenamendu » Mesomorph Preworkout Powder salgai bakarrik $ 35.99 Strong Supplement Denda\nMesomorph Preworkout Salmenta\nGorde $ 9 $ 44.99 Txikizkako Prezio Normaletik\nEzaugarri nagusiak Mesomorph by APS Elikadura\n-Santzen erresistentzia hobetzen du\n-Prema Laser Focus\n-Zaileko ponpak eta bizkortasuna\n- Thermo-Energy Formula aurreratua\nNola funtzionatzen du Mesomorphek?\nSynthenox-Carnosin Oxide Complex: Konplexu horri esker, erabiltzailea azkarrago errekuperatu daiteke entrenamendu gogorra egin ondoren. Konplexuak muskulu masa mantentzea ere sustatzen du. Konplexu honek hainbat osagai ditu: Beta Alanina, L- Kritrulina, Arginina eta alfa keytoglutaratoa.\nMesoswell-Cell Volumizing ATP Matrix: ATP matrizeak creatina gehitzen dio erabiltzaileari muskulu irabaziak eta baskularitatea emateko. Ponpatuta sentitu beharrean, ponpatuta ere ikusiko duzu. ATP entzima garrantzitsua da, zelulari energia ematen diona ATPren sintesi gisa erabiltzeko. Maseowll-Cell Volumizing ATP matrizeek DL- kreatina malatoa, L-taurina, kreatina nitratoa eta azido askorbikoa dituzte.\nNeuromprph-Neuro Energizatutako estimulatzaileen matrizea: 3. faseak erabiltzaileari arreta eta energia handitzea eskaintzen dio. Kafeina energia, erne eta arreta hobetzen duen osagai nagusia da. Beste osagai batzuk Glucuronclactone, ethylxanthine anhydrous eta DMAA (Geranaburn) dira.\nKlikatu hemen Mesomorph Preworkout erosteko APS Elikadura Strong Suplement Denda bidez bakarrik $ 35.99\nPrezioa zehatza da 3/5/15 eta aldatu egin daiteke\nMartxoaren 5, 2015 admin Pre-entrenamendu, Gehigarrien Denda, Suplementos Iruzkina No


Seme-alabentzat jarduerak uztailerako | Mogel Guraso Elkartea\n← Astelehenean (23) Korrika etorriko da Eibarrera. Zuk ere parte hartu!\nIkastolako arropa salgai Askasibarren (kamisetak, fraka motzak eta luzeak…) →\nMaiatzarekin batera irekiko dira udako jardueretan izena emateko deialdiak. Hasteko, urtero bezala, Astixak antolatzen dituen “Afariketak” eta “Udan jolasetan” jarduerak izango ditugu. Gainera, aurtengoan, “Tarteka“sormen espazioak “Udako tailerrak” antolatu ditu eta Mitxeleta Aisialdi zerbitzuak ere 3 eta 5 urteko jarduerak antolatu ditu.\nAfariketak Iturburuko haurrentzat dira (Lehen hezkuntzako 1-6 mailak). Bi txanda:\nEkainaren 29tik uztailaren 10era\nUztailaren 6tik uztailaren 17ra\nIzen ematea: Maiatzaren 4tik 8ra. Goizez 10:30- 13:00, arratsaldez 16:00-18:00 Indianokua Gaztelekuan (Muzategi kalea, 3. Eibar). Aurten, baita Internet bidez ere. Tarifa: 60€ umeko.\n2009an jaiotakoentzat aukera ezin hobea eskeintzen dugu Eibarren lagunekin, euskaraz hitz eginez ondo pasatzeko: Udan jolasetan. Taldeka hezitzaileekin batera elkar ezagutzeko jolasak, ipuin harrigarriak, igerilekuetara txangoak, eskulanak, kanpo jolasak, jaialdiak…\nIzen ematea: Maiatzaren 4tik 8ra 10:30etatik 13:00ak arte eta 16:00etatik 18;00ak arte Indianokua Gaztelekuan. Prezioa: 40 €.\nTarteka Udako tailerrak\nTarteka Sormen Espazioak ere tailerrak antolatuko ditu. Ekaineren 23tik uztailaren 30era bitartean antolatuko ditu, eta asteka banatuta egongo dira. Hau da, umeek aukera izango dute aste bete joateko, bi aste, lau… edo hilabete osoa.\nAdina: 2urtetik 12 urtetara.\nOrdutegia: Goizeko 10:00tatik 13:00tara izango da. Baina goizeko 8etatik zaintza zerbitzua izango dugu.\nJarduera ezberdinak jorratuko dituzte artea eta sormenarekin lotuta egongo direnak. Antzerkia, jolasak, margogintza, txontxongiloak, sukaldaritza, musika, eskulanak…. Egun batzutan kalean, eta besteetan lokalean.\nMitxeleta Aisialdi Zerbitzua\nBi eskaintza daude, 3 astekoa (ekainaren 29tik uztailaren 17ra) edo 5 astekoa (ekainaren 29tik uztailaren 30era).\nAdinak: HH2/ LH2\nPrezioa nagusienentzat desberdina izango da astean behin txango bat egingo dutelako (hondartzara, mendira,…) eta baita ere, astean behin pistinara joango direlako. Prezioaren barnean sartzen da dena: haurren asegurua, erabiliko den materiala, pistinara sarrera (astean behin), txangoak, …\nGarratzitsua da maiatzaren 7an egingo den bilera informatibora (PORTALEAKO hitzaldi gela 19:00etan) joatea. Bertan azalduko dute guztia. Plaza gordetzeko eta informazio gehiagorako: aisiamitxeleta@gmail.com (608465865/628598359)\nSeme-alabentzat jarduerak uztailerako -ri erantzun bat\ncristina -k dio:\n10:01 pm 2015/04/27\nEskerrik asko! Aurten uztailan umeendako eskaintza handia izango da, eta komeni litzateke ahal den neurrian beste aukeren gainean informatzea ere, hala nola, Mitxeleta aisialdia, polikiroldegia, nenoos, english summer camp…. Ongi izan\nEman erantzun bat cristina-ri Utzi erantzuna


...>. Idazleak azaldu duenez, nobela honen jatorria Vietnamera egin zuen bidaia batean dago.Etxeberriak birritan irabazi d...\n...tz tropikal bat ari da hurbiltzen. Ketsana Vietnamera ere heldu da, eta 23 lagun hil ditu gutxienez.\nAntologia latinoamerikarrak, munduko literaturaren eta euskararen arteko zubi: Joseba Sarrionandiaren zeharkako itzulpenak. Egilea(k) JAKA IRIZAR, Aiora. , UEU - EHU 2012 (1)\n...poloniera, sumeriera, sanskritoa, arabiera,pertsiera, vietnamera, txinera, japoniera, egiptoera zaharra, tuarega, haussa, ka...\n(51:09) Orain Bobby Vietnamera doa eta ni Ingalaterrara. Bruneiz\nAsiako leku-izenak euskaraz. Egilea(k) EUSKALTZAINDIA. , Euskaltzaindia 2012 (1)\n...ko argazkiekin. 2007an eta 2008an, Myanmarrera eta Vietnamera egin zituen bi bidaietan ateratako argazkiak bildu ditu era...\n...bidaltzen; esaterako, Aljeriara, 1960ko hamarkadan; Vietnamera, 1970eko lehen urteetan...uMunduanzazkenahamarkadetanzizand...\n... Frantzia kolonialista denik. Aljeriara edo Indotxina/ Vietnamera, etab., etab., historiak gomendatu dien misio zibilizatzail...\n...tasunean nahi dut frantsesa, Parisen arabieraz edo vietnameraz bizi ahal izateko. Hizkuntza askatasuna eskaintzen duen her...\n...tu zaizkit" idatzi zuen. 1968ko otsailean Ipar Vietnamera bidaiatu zuen Howard Zinn historiagilearekin, hiru militar ...\nEfemerideak. Aslan Maskhadov hil zutela jakinarazi zuten. Egilea(k) EZEZAGUNA. Berria, Euskal Editorea SM 2009 (1)\n1965. AEBek lehenengo soldaduak bidali zituzten Vietnamera.\n...ak izan ziren milaka lekutan â"Aljeriatik Vietnamera, topikoak dioen legezâ" indar kolonialak kanporatu eta erai...\nEstatu Batuek Vietnamera bidaltzen ari ziren indar militarra handitzen joan ahal14, ...\nGOAZEN3 02 ATALA. Egilea(k) PAUSOKA. ETB serieak, Euskal Irrati Telebista 2016 (2)\n...kontu berarekin beti!: "goazen Vietnamera ta goazen Vietnamera...".k(kariñosa)uAuskaloezeragalduazaiz...\n...>kontu berarekin beti!: "goazen Vietnamera ta goazen Vietnamera...".k(kariñosa)uAuskaloezeragalduazaizunahan!\nZurik uste du berarekin noala Vietnamera.\n...ldadutza, eta milaka lagunek egin zioten uko Vietnamera joateari. Ikasle-mugimendu indartsua antolatu zen gerraren ...\nGaurko filmak. Vietnamgo gerraren krudela, Stoneren arabera. Egilea(k) URKIZU, Urtzi. Berria, Euskal Editorea SM 2009 (1)\nIstorioa hasten da Chris Taylor soldadu gaztea Vietnamera bidaltzen dutenean. Infanteria talde batean murgilduko da, ...\nHEMEROTEKA. Menu bertsua, pipermin gehiagorekin. Egilea(k) ARAMENDI, Mikel. Berria, Euskal Editorea SM 2008 (1)\n...>; Biden Zientzia Politikoan lizentziatua zen; Vietnamera ez joateko luzamenduen baitan zeuden biak. Zer esanik ez Jo...\n... Khmer, J'rai edo beste hainbat komunitatetako haurrak vietnamiera hutsez eskolatzea (Benson, 2009). Etxeko hizkuntzan eskolat...\n... haize-oihalarekin lagundu bitartean-. Ez...i Vietnamera.mImajinatzenuduzu,eMekongbibaiaodornaabateangigotzea\n...poloniera, sumeriera, sanskritoa, arabiera, pertsiera, vietnamera, txinera, japoniera, egiptoera zaharra, tuarega, haussa, ka...\nNike bezala Adidas hasi dira ekoizpena Txinatik Vietnamera eta hein txikiagoan Indonesia eta Kanbodiara eramaten, nahi...\nMehdi Ben Barka hau ez zen hain samurra desagerrarazten. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2015 (1)\n...en ari zela desagerrarazi zuten. Kubatik Vietnamera, Aljeria eta Sirian barrena, internazionalismo berri bat an...\n...>bila Mick Grant ikerlaria ez da Hagara hurbildu, Vietnamera baizik. Oina lurrean jartzearekin, ilunabarrez, jabetu da k...\nMugimendu bakezalea eta euromisilak. Egilea(k) ASTIZ, Iñigo; ARROITA AZKARATE, Izaro; MANTEROLA, Naiara. Kondaira, Udako Euskal Unibertsitatea 2008 (1)\n...>iraultza batean sartu ziren eta ekialdean, Vietnamera eta Koreara zabaldu zen iraultza sobietarra.\nMundu bat Bordelen. Egilea(k) RODRIGUEZ, Nagore. Berria, Euskal Editorea SM 2009 (1)\n...en usainarekin nahasten da. Senegaldik, Koreara edo Vietnamera bidaia daiteke, eta Martinikatik Tibetera. Munduko herriald...\nTuristak Vietnamera egitea erabaki badu, zein eskualdetara nahi duen zehaztu be...\nObama: ametsaren bidea. Egilea(k) Lekuona, Leire. ETB dokumentalak, Euskal Irrati Telebista 2008 (1)\n...egiten dugu sarri, baina ez dira gutxiengo Vietnamera borrokara doazen gure seme-alabak. Ordezkaritza hau denena ...\nPanafrikanismoaz oroituz Nkrumah-ren 100. urteurrenean. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2009 (1)\n...aren bakardadea bezala. 1966ko otsailean, Txina eta Vietnamera joana zela bixitan, militarrek estatu kolpea eman zioten, C...\n...> hornitzaileekin lan egiten du Pascal Bardotek eta Vietnamera egin zuen azken bidaian datilak gaineratu zituen, txekor ta...\nJavatik Vietnamera. Gaur egun, oihan tropikaleko eremu\nTSUNAMI ONDOREN, BIZITZA. Egilea(k) ZINKUNEGI, KIKE. El Diario Vasco, Sociedad Vascongada de Publicaciones, S.A. 2013 (1)\n... jakin nahi dugu, Txina hegoaldetik abiatu eta Vietnamera iritsi arte igarotzen dituen herrialdeak dira aurtengo prot...\nTanzaniaraino heldu da plastiko uholdea: nola berrerabili edo birziklatu diru oso gutxirekin?. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2019 (1)\n...ekialdeko beste herrialdeetara eramaten, Filipinetara, Vietnamera, Malaysiara...tetaabaitafAfrikararere,ibirziklatzeiaitzakia...\nUdazkeneko alegia . Egilea(k) IRAZABALBEITIA FERNANDEZ, Inaki. Elhuyar Zientzia eta Teknologia, Elhuyar Fundazioa 2007 (1)\n...kera-zerrenda! Alemana, arabiera... ukrainera eta vietnamera. Euskararen arrastorik ez. Etsita, gaztelania aukeratu duzu...\nVietnam 1965: Gatazka amerikanizatuaren oinarriak. Egilea(k) IRAZUSTABARRENA, Nagore. Argia, Komunikazio Biziagoa, S.A.L 2014 (1)\n...ari zen SESBen aurrean. Hala, maiatzaren 11n Vietnamerako Programa Presidentziala onartu zuten, Hego Vietnam defendat...\n«Mekong ibaia Asia hego- ekialdeko herrien islada bat da». Egilea(k) MARIN, Iker. El Diario Vasco, Sociedad Vascongada de Publicaciones, S.A. 2013 (1)\n...n herri honetatik Mekong ibaia jarraituz Kanbodia eta Vietnamera iritsi ginen. Bidaiako azken txanpa txalupaz egin genuen. A...\n«Oso hunkigarria da zortzi urteko umeak mimoa egiten ikustea». Egilea(k) IBARGUTXI, Felix. El Diario Vasco, Sociedad Vascongada de Publicaciones, S.A. 2012 (1)\n...ar deitzeko, oso bidaizaleak izan baikara. Vietnamera joatekoak ginen, berrogei egunerako, eta joan egin ginen. O...


Trafiko aldaketak Trintxerpeko Inauterietan (2016ko otsailaren 12, 13 eta 14an) - Berria - Pasaia\nTrafiko aldaketak Trintxerpeko Inauterietan (2016ko otsailaren 12, 13 eta 14an)\nHurrengo astebukaeran Trintxerpeko Inauteriak ospatuko direla-eta, udalak jakinarazten du trafikoan eta garraio publikoaren geltokietan aldaketa nabarmenak izango direla aste bukaeran zehar, jai egitarauaren arabera.\nOtsailaren 12an, ostirala, goizean, gutxi gorabehera 9,30etik 12:00 arte.\nOtsailaren 12an, ostirala, arratsaldean, 18:00etatik aurrera\nLarunbatean eta igandean egun osoan.\nTrintxerpeko sarbidearen aldaketak\nInauterietako desfileetan, larunbat eta igande arratsaldean, moztuta egongo da Azkuene kaleko sarbidea 15,30etik 20:00etara Nornahi plazako biribilgunetik (ainguraren biribilgunea).\nTrintxerpeko edota San Pedroko edozein eremutara iristeko portualdeko bigarren kaletik sartu beharko da (Rodolfo-Consignatarios) eta hortik Euskadi etorbidera. Trintxerpeko eta San Pedroko goiko aldeetara iristeko Marinel kaletik (anbulatorioa eta itsas eskola) igo beharko da.\nGarraio publikoaren geltoki aldaketak\nOstiraleko 18:00etatik aurrera eta datorren astelehenean Euskadi Etorbidea irekitzen den arte Euskadi etorbideko 25. zenbakiaren pareko autobus geltokiak Euskadi etorbideko 35. zenbakira aldatuko dira eta kendu egingo dira Euskadi etorbideko 5. zenbakikoak. Aldaketa honek Trintxerpeko barrutian ibiltzen diren linea guztiei eragingo die.\nOtsailaren 10etik 16 arte Lasa aparkalekuan feriak eta barrakak egongo dira. Portu Agintaritzak aukerako aparkalekua uztea ezinezkoa dela adierazi duenez, Udalak lonjako aparkalekua erabiltzeko eskaera egin du. Horretarako, Hospitalilloko atea irekita egongo da astebukaera osoan.\nAparkaleku falta dela-eta, zirkulazio-arazorik sor ez dadin, udaletik egun hauetan Trintxerpera Inauteriez gozatzera etortzen diren guztiei garraio publikoa erabiltzeko deia egiten diegu.\nInformazio gehiago nahi duenak Pasaiako Udaltzaingora dei dezake: 943 00 43 00.


Irekia Eusko Jaurlaritza - Gobierno Vasco :: EHAA xedapena 201704290\nEBAZPENA, 2017ko uztailaren 27koa, Teknologia, Berrikuntza eta Lehiakortasuneko sailburuordearena, zeinaren bidez argitara ematen baita, 2017ko ekitaldiari dagokionez, arlo estrategikoetan elkarlaneko ikerketa sustatzeko laguntzen II. faserako deialdia - Elkartek Programa.\nHurrenkenaren zenbakia: 201704290\nIkus 2017/01/03an argitaratutako 2016/12/28ko EBAZPENA \nIkus 2017/05/22an argitaratutako 2017/05/02ko EBAZPENA \nEbazpen honen helburua hauxe da: Ekonomiaren Garapeneko eta Azpiegituretako sailburuaren 2016ko abenduaren 9ko Aginduan aurreikusitako I. fasean onartu diren proiektuentzako laguntzak esleitzeko II. fasearen deialdia egitea; agindu horren bitartez, arlo estrategikoetan elkarlaneko ikerketa sustatzeko laguntza-programa arautzen da (Elkartek Programa), 2017ko ekitaldiari dagokionez. Proiektuak 2017ko eta 2018ko ekitaldietan egitekoak izan daitezke.\nDeialdiko laguntzak finantzatzeko, 30.000.000,00 euro erabiliko dira. Erabilpen horrek bat etorri beharko du Euskal Autonomia Erkidegoaren Aurrekontu Orokorretan, 2017ko ekitaldiari dagokionez, hartarako ezarritako aurrekontu-kredituekin. Apirilaren 11ko 2/2017 Legearen bidez onartu ziren aurrekontu horiek.\nDeialdi honetako laguntzak eskuratu ahal izateko, egiaztatu beharko da Elkartek programa arautzen duen Aginduaren 3. eta 18. artikuluetan proiektu eta onuradunei buruz ezarritako baldintzak betetzen direla.\n3.– Eskabideak aurkezteko epea ebazpen hau Euskal Herriko Agintaritzaren Aldizkarian argitaratu eta hurrengo egunean hasiko da, 09:00etan; amaitu, berriz, 2017ko urriaren 11ko 12:00etan amaituko da.\nEBAZPENA, 2016ko uztailaren 1ekoa, Berrikuntza eta Lehiakortasuneko sailburuordearena, zeinaren bidez argitaratzen baita Ekonomiaren Garapen eta Lehiakortasuneko sailburuaren 2015eko uztailaren 15eko Aginduan aurreikusi laguntzen onuradunen zerrenda (2015eko…


Ikerketa Soziolinguistikoa Hizkuntza Katalanaren Eremuan V. Jardunaldietan parte hartu du Soziolinguistika Klusterrak - Soziolinguistika Klusterra\nIkerketa Soziolinguistikoa Hizkuntza Katalanaren Eremuan V. Jardunaldietan parte hartu du Soziolinguistika Klusterrak\nCRUSCAT sarea da Jardunaldien antolatzaile nagusia. CRUSCAT hizkuntza katalanaren akademiaren (IEC) baitan dago eta soziolinguistikako ikerguneak biltzen dituen sarea da. Katalanaren inguruan egindako ikerketa soziolinguistiko berrienak aurkezteko jardunaldi hauek bi urtean behin antolatzen dira; 2021ean egitekoa zen edizioa 2022ra atzeratu da eta urtarrilaren 25etik 27ra bitartean egin da, Bartzelonan IECk duen egoitza nagusian.\nSoziolinguistikaren arloko ikerketak Herrialde Katalanetan duen oparotasunaren erakusgarri, 50 ikerketa-lan inguru aurkeztu dira jardunaldiotan. Katalanaren lurralde guztietakoak izan dira, gaitegi oso zabalarekin eta egile oso desberdinekoak (hasi berriak, ibilbide luzekoak, unibertsitateetakoak, administrazio publikokoak…). Jardunaldiuetako partaideen arteko harremanak eta bereziki gune informalak pandemiaren kontrako neurriek baldintzatu eta murriztu dituzte, baina hala ere, ezagutza-truke interesgarria eta aberasgarria eman da.\nSoziolinguistika Klusterreko zuzendari Imanol Larreak parte hartu du Jardunaldietan euskara biziberritzeko ikergunearen izenean, aurreko beste edizio batzuetan bezala. Gainera, euskararen gaineko zenbait proiekturen aurkezpena egin du. Katalanaren inguruko soziolinguistikan oso ikerketa gutxi egiten da erabilera bultzatzeko esku hartzeari begira; hala ere, hainbat eragilek gero eta interes handiagoa azaltzen dute honen gainean. Horregatik, ikuspegi hori aplikatuz, Soziolinguistika Klusterrak garatzen dituen hainbat proiekturen panoramika-aurkezpena egin da, arloka antolatuta, euskararen testuinguru soziolinguistikoa azaldu ondoren.\nJardunaldietako saioen laburpen idatziak eta hiru egunetako jarduna jasotzen duten bideoak eskuragarri daude dagoeneko sarean.


Euskal Herriko dantzak Italiara eraman ditu Kemenek – Irunero\nPosted on 2017(e)ko irailak 20 by Irunero\nBasilianon izan da Irungo taldea, irailaren hasieran\nDanzando Tra I Popoli jaialdiaren XVII. Edizioan parte hartu du Kemen Dantza Taldeak, Blessano di Basilianon, Italia ipar-ekialdean. Irungo taldeko 30 ordezkari inguru izan dira bertan, iraileko lehen asteburuan. Kultura minoritarioei eskainitako edizioa zen aurtengoa, eta Larratz (Burlata, Nafarroa) eta Atlantic Rhythm (Irlanda) dantza taldeek ere parte hartu dute, Danzerini Udinesi etxeko taldearekin batera.\nGipuzkoako dantzak, Zuberoako maskarada eta Lapurdiko inauteria eskaini ditu Kemenek festibalean. “Euskal Herriko dantzak eta kultura zabaltzea da taldearen helburuetako bat, eta horrelako jaialdiei esker betetzen dugu, adibidez”, azaldu du Ander Amantegi taldekideak. Gainera, Burlatako Larratz taldeak ere euskal dantzak lantzen dituela kontuan hartuta, bien artean Euskal Herriaren argazki esanguratsua eskaini dutela uste du Mikel Button presidenteak: “Ia zazpi lurraldeetako dantzak eta musikak eskaini ditugu”.\nPena bakarra dute Kemeneko ordezkariek: nahi baino gutxiago dantzatu izana. Izan ere, eguraldi txarraren ondorioz, bertan behera gelditu dira egitarauko zenbait desfile eta dantza saio. Jendearen harrerarekin, aldiz, pozik dago Amantegi: “Gure dantzak ikusteko gogoa eta ilusioa erakutsi dizkigute. Herri txikiak ziren, baina jende asko biltzen zen dantzekin gozatzera”. Antolatzaileen eskutik izan dute Kemeneko ordezkariek Friuli eskualdeko kulturaren eta hizkuntzaren berri. “Oso interesgarria izan da”, aitortu du Buttonek.\nDantzatzeaz gainera, leku eta jende berriak ezagutzeko aukera izan dute Kemeneko ordezkariek. Torinon geldialdia egin zuten jaialdira bidean, eta Udine hiria ere bisitatu dute, Basilianoko herriez gainera. “Taldean sortu den giroa bikaina izan da. Barne kohesiorako oso aproposak dira horrelako bidaiak”, adierazi du Ander Amantegik. Taldekide askorentzat, gainera, lehen esperientzia izan da, belaunaldi aldaketa handia eman baita taldean, azken aldian. Indartsu datoz Kemeneko gazteak.\nJON TENA, Real Unioneko jokalaria: “Atezain guztiengandik ikasten da zerbait”


Mendia: 'Lanbide ez da sukurtsal bat; diru-sarrerak bermatzeko eta gizarteratzeko politiken bizkarrezurra da, eta bertan integratu behar da bizitzeko gutxieneko errenta' - Eusko Jaurlaritza - Euskadi.eus\nMendia: "Lanbide ez da sukurtsal bat; diru-sarrerak bermatzeko eta gizarteratzeko politiken bizkarrezurra da, eta bertan integratu behar da bizitzeko gutxieneko errenta"\nIdoia Mendia lehendakariordeak berretsi duenez, "Horrela egiten ez bada, hobe da administrazio bakoitzak berea egitea"\nIdoia Mendia Lehendakariak eta Lan eta Enpleguko sailburuak gaur esan du Lanbide Euskadiko Enplegu Sistema ez dela “diru-sarrerak bermatzeko eta gizarteratzeko politiken sukurtsal bat, politika horien bizkarrezurra baino”, eta azpimarratu du bizitzeko gutxieneko errentaren eskualdatzearen inguruko “akordioa”n oinarrituta lan egiten duela.\nKontroleko osoko bilkuran emandako erantzunean, Mendiak honako hau nabarmendu du: “babes-sistema handia dugu, eta hura eredugarri da beste erkidego batzuentzat, baita Espainiako Gobernuarentzat ere”. “Bizitzeko gutxieneko errentak DSBEa du erreferentzia gisa”; beraz, “logikoena da integratzea, eta horretarako ari gara lanean”.\nLehendakariordeak honako ideia honi eutsi dio: “ministerioak bere abiapuntu den proposamena aurkeztu du, eta ni helmugako proposamenari ari natzaio begira, eta horrek gure ereduan oinarritzen den prestazioaren erabateko transferentzia baino ezin du izan. Horrekin erabat konprometituta gaude Gobernu honetan”.\nIdoia Mendiak gogorarazi du abenduan, ordurako, José Luis Escrivá Inklusioko ministroari jakinarazi ziola nola egin beharko litzatekeen bizitzeko gutxieneko errentaren transferentzia; elkarrizketa horren berri eman zion lehendakariari.\n“Lanbide ez da diru-sarrerak bermatzeko eta gizarteratzeko politiken sukurtsal bat, politika horien bizkarrezurra baino”, esan du, “eta DSBEaren espiritu bera duen prestazio berria sortzen bada, gure sisteman integratu behar da”.\nMendiak esan duenez, helburua da “autogobernua batez ere erabilgarria izatea herritarrentzat, eta prestazio baten beharra eta hartarako eskubidea duenak leihatilatik leihatilara ibili behar ez izatea gauza bera ebazteko”. Eta, “hala egin ezean, hobe da administrazio bakoitza bereaz arduratzea”, esan du, amaitzeko.


Bidaiatu #Txuriurdinakmundutik lehiaketarekin - Real Sociedad de Futbol, SAD\nBidaiatu #Txuriurdinakmundutik lehiaketarekin\nIrakurri lege oinarriak\nOrain, Aste Santuko oporrak hurbil daudela, ez utzi etxean zure Realaren kamiseta eta erakutsi harro zauden lekuan zaudela. Resasol laguntzari esker, hemendik aurrera zure argazkirik txuri urdinenak, zuri hainbeste gustatu zitzaizun uneko argazki horrek, sari bikainak eduki ditzake.\nResasolen eskutik #Realistasporelmundo lehiaketaren bigarren edizioa aktibatu dugu, Vieux-Boucau herritik gertu dagoen Le Vieux Port bost izarreko kanpinean 4-6 lagunentzako bungalow batean aste erdiko egonaldia irabazi ahal izateko. Bi egonaldi zozkatuko dira parte-hartzaileen artean, edozein egunetan, maiatzaren 1etik ekainaren 20ra bitartean.\nBeheko lerroetan azaltzen dizugu nola parte hartu:\nZure argazkia, gure Fan Wall-ean\nEgin klik hemen gure Fan Wallen sartzeko\nLehiaketa batez ere sare sozialen bitartez garatuko da. Originalenak klubaren kontu ofizialean jarriko dira ikusgai, eta posta elektroniko bidez jasotzen direnetatik eskatutako baldintzak betetzen dituztenak ere zabalduko dira. Zure argazkia gure Fan Wallen argitaratzen bada, horrek esan nahiko du zozketan sartu zarela.\nNola hartuko dut parte leihaketan?\nGogoratzen Old Traffordera bidaiatu zenuenean?, Edo legenda txuri urdin batekin gordetzen duzun argazki hori?, Eta zure azken oporretan kamiseta jantzita zenuela atera zenuen argazki hura? #Txuriurdinakmundutik lehiaketan parte hartzeko, Realaren kamiseta edo bufanda jantzita duzula ateratako argazki bereziren bat eduki behar duzu, hori baino ez, edo, bestela, laster oporrak datozela eta horretarako egun aproposak direla aprobetxatuta zure Realaren kamiseta maletan sartu eta argazki bat atera munduko edozein bazterretan.\nZure argazkirik gustukoena aukeratu ondoren, bi modu izango dituzu Kanarietarako bidaiaren zozketan sartzeko, aukera horietako bakoitzean adierazitako jarraibideak betez:\n1. Twitterren, Facebooken edo Instagramen duzun kontuan argitaratu.\n2. Gehitu hashtag hauetako bat: #Realistasporelmundo edo #Txuriurdinakmundutik.\n3. Resasolen kontu ofiziala aipatu, hau da, @SolyResasol (twitter) edo @resasol (instagram) edo 'RESASOL: Vacances, Loisirs, Evenements' (Facebook).\n4. Pertsona bakoitzari gehienez ere bost argazki onartuko zaizkio, eta argazkiak bereizita argitaratu beharko dira.\n5. Zuk argazkia argitaratu ondorengo egunetan zure argazki hori gure Fan Wallen argitaratzen bada, zozketan sartu zarela esan nahiko du.\nAukera (posta elektronikoa)\n1. Bidali zure argazkirik gogokoena posta elektronikoko helbide honetara: redes.sociales@realsociedad.eus.\n2. Gehitu “gaia” atalean bi hasghtag hauetako edozein: #Realistasporelmundo edo #Txuriurdinakmundutik.\n3. Pertsona bakoitzari gehienez ere bost argazki onartuko zaizkio, eta denak mezu elektroniko berean bidali ahal izango dira.\n4. Zuk argazkia argitaratu ondorengo egunetan zure argazki hori gure Fan Wallen argitaratzen bada, zozketan sartu zarela esan nahiko du. Horretarako, argazkiarekin zerikusia duen zerbait esan beharko diguzu: izen bat, zer lekutan atera zen,… Zuk nahi duzun xehetasuna!


Euskerabili: ETXETIK ALDE EGITEKO BULEGO BAT\n(1Ako Roxana ikasleak egin du sarrera hau guztiokin konpartitzeko)\nOrain dela hilabete batzuk egunkarietan berri hau topatu genuen:\n"Barakaldon lehenengo Euskadiko gazteen Emantzipazio Bulegoa irekiko da".\nBerri honek batzuk harritu ditu, arrazoi askorengatik. Etxetik irteteko gaurko\ngazteek arazo asko dutela egia da, etxebizitzaren prezio altuagatik, lan\neskasiagatik, lan-merkaturako trebakuntza eta prestakuntza ezagatik...\nProiektu honek 18-35 urte bitarteko gazteei informazioa emango die\nemantzipazio prozesuaz: zer egin, non egin eta zein baliabide dagoen\ningurune hurbilenean. Gainera, etxeko-lan, sukaldaritza eta\nbrikolaje ikastaroak ere egin ahal izango dituzte.\nBaina, zalantza batzuk ditut: benetan behar dute gazteek laguntza mota hau? Gazteen arazoak horrela konponduko dira? Uste duzue benetako arazoa trebakuntza gutxi dela? ala informazio gutxi? ala agian biak?\nEgilea: euskerabili ordua: 16:59\nEgia da, gaur egun oztopo ugari ditugula etxetik kanpo alde egiteko,ez dakit horrelako neurriak edozer aldatuko edo lagunduko duten, baina adoz nago ekimen honekin. badaude gazte asko ez dakitela nora joan, edo non bilatu informazioa, hemendik aurrera bulego bat egongo da behar dutenentzat. Badakigu honek ez duelako konponduko gaur egungo gazteen arazoak, baina gutxienez badaukagu nora joan zalantzak zuritzeko.\nGainera ikastaroak ematen badute primeran iruditzen zait, orain arte ez dugu izan horrelakorik.\nNire ustez ez da beharrezkoa bulego hori. Nik pentsatzen dut denok dakigu bakarrik bizitzea. Beharbada, egun batean dilistak erretzen zaizkigu, baina segur aski, bigarren edo hirugarren primeran geratuko zaizkigu. Zailagoa da ikasketak, eta denok egin dugu. Orduan etxeko lanak egin ahalko dugu. Gaur egun bakarrik arazo bat da, etxebizitzaren prezioa altuagoa da, eta horretarako ez dut uste bulegoak irtenbidea daukanik.\nEdozein laguntza ondo dago.Ez dakit balio duen ala ez baina argi dago, gazteek arazo asko daukate etxe bat erosteko, batez ere, diruagatik. Eta diruaren arazoa lanagatik da. Bulego honekin lana aurkitzea errazten bada, ba oso ondo, horrela aukera bat edukiko dutelako etxe bat erosteko. Baina ziuraski ez du helmuga asko lortuko, batek jakin arren.\nPOLITIKOEK LELOAK GARELA PENTZATZEN DITUZTE. JENDEARI EDOZEIN GAUZA "BULEGATU" BEHAR DIOTE.PENAGARRIA\nBatez ere gazteok (Ala bihotz gazteak dauzkagunok) pairatzen dugun etxebizitzaren arazoa izugarri larria dela uste dut. Aintzinean halako arazo larriak zituztenean, matxinadak sortzen ziren eta kriston sarraskiak egiten ziren. Normalean, lehenengo eta bigarren matxinadetan jende mordo bat hiltzen zen. Urteak pasatu eta gero, beharbada beste iraultza bat egiten zen eta eskatutakotik zerbait lortzen zen. Horrela, denbora pasa ahala, eskubideak pixkanaka finkatzen zihoazen. Nahiz eta askok onartu nahi ez duten, politikoki zuzena ez delako, indarra erabili ez balitz, gaur egun gozatzen ditugun gauza asko ez ziratekeen lortuko. Zorionez, indar hori erabili nahi ez dugunok, gehienak omen gara, baina poterea daukatenek lelotzat hartzen gaituztela ematen du, beharbada arriskutsuak ez garela dakitelako.\nArgi dago gaur egungo gazteek gurasoen etxetik joateko oztopoak dauzkatela, baina, uste dut zaila beti izan dela eta orain ez dago lehen baino askoz arazo gehiago. Nik, 22 urterekin, ikasketak amaitu eta gero lan egin hasi nintzen eta piso batean logela bat bizitzeko alokatu nuen bizitzeko. Piso bat erosi, niretzat bakarrik, eta abar nahi izan banintz, oraindik nire gurasoen etxean egongo nintzateke. Gaur egungo arazoa ez dela soilik langabezia eta etxebizitzaren prezioa, erosoagoak garela ere kontuan hartu behar dugula uste dut.\nNire ustez gaur egun gazteak etxean geratu behar dute bai etxea alokatzea alde bai etxea erostea garestegi delako. Gainera, orain krisiagatik gazteen egoera okerragoa da.\nEgia esan behar badugu, ba esan behar dugu gaurko gazteentzat oso zaila dutela euren kabuz bizitzea. Bestalde, uste dut orain denetarik nahi dugula eta horrexegatik esaten dugu independientzia lortzea zaila dela. Baina zer gertatzen zen gure gurasoen garaietan? Nire aita denbora luzez pentsio batekin bizi izaten zen lan egin bitartez eta nire amarekin ezkondu zenean pisu batean bizi ziren beste familia batzuekin. Orduan zer? Orain zailagoa da etxetik irtetzea, ala erosoagoak gara eta gure gurasoen etxean gauden bezala beste etxe batera joan nahi dugu? Uste dut laguntza ona dela, baina nire ustez gauza inportanteenak daude bulego bat ipintzeko.


Musika eta dantza uztartuko ditu 'Bandtzaldia'-k arratsaldean — dantzan.eus\nHemen zaude: Hasiera › Hemeroteka › Musika eta dantza uztartuko ditu 'Bandtzaldia'-k arratsaldean\nMusika eta dantza uztartuko ditu 'Bandtzaldia'-k arratsaldean\nAiko taldeak eta Bilboko Udal Musika Bandak Bandtzaldia izeneko ikuskizuna estreinatuko dute gaur, ekainak 24, Azkuna Zentroan, 19:30etik aurrera. Kontzertuak Bilboko Musika Bandako eta Aiko taldeko musikariak bilduko ditu, agertokian 50 musikari baino gehiago elkartuz, Sabin Bikandik idatzitako eta Joserra Gutierrez konposatzaileak moldatutako euskal musika bikainaz osatutako errepertorioa eskainiz.\nMusikaz gain, ikuskizunak erromeria ere eskainiko du Azkuna Zentroan (Alondegiko Ataria), Aiko taldeko dantza maisuekin; jende guztia parte hartzera gonbidatuz. Kontzertuan, hilabete honetan 121 urte betetzen dituen Bilboko Musika Bandaren beteranotasuna, euskal dantza tradizionalaren hedapena bultzatzen duten musikariz eta dantza maisuz osatuta dagoen eta 2016 honetan 10 urteko ibilbidea betetzen duen Aiko taldearen filosofia bereziarekin uztartuko da.\nAsteartea, Musikaren Nazioarteko Egunean, Bilbok kalera atera zuen musika, ekitaldi hau aurkezteko. Udal Musika Banda osoa, Jose Rafael Pascual Vilaplana zuzendari titularraren zuzendaritzapean, Aiko taldeko musikariekin eta dantza maisuekin batera, hiru gai interpretatzeko eta dantzatzeko –'Baigorriarrak' jauzia, 'La veloz sangüesina' jota eta 'Los hermanos Anaiak' pasodoblea–. Lan horiek ostiralean, ekainaren 24an, eskainiko den kontzertu-jaialdian ere eskainiko dituzte. Bandtzaldiaren aurkezpena Evaristo Churruca kaian egin da, Guggenheim Museoak eta Salbek osatzen duten ingurune paregabean. Ekitaldian, Nekane Alonso Udaleko Kultura zinegotziak, Leire Aragon BBK Fundazioko Gizarte Laneko zuzendariak, Ana Madariaga BilbaoMusikako zuzendari gerenteak eta Aiko taldeko Sabin Bikandi, Alvaro Garcia, Txus Aranburu eta Amaiur Cajaraville musikariek eta Patxi Laborda, Ainhoa Odiaga, Josu Garate eta Irune Arrizubieta dantza maisuek hartu dute parte.\nBandtzaldia Aiko taldeak asmatutako ikuskizun kontzeptu berria da, Euskal Herriko Musika Bandekin egingo dena, eta BBK Fundazioaren babesa eta BilbaoMusikaren laguntza izango ditu datorren ostiraleko estreinaldian. Bandek interpretatutako Aiko taldearen musika dantzatzeko, eta jendearen partaidetza izango duen erromeria, dena bat eginda.\nGaur egungo gizartean, kontzertuetan zuzeneko musika entzuten ohituta gaude, baina kontzertuaren errituala, gaur egun ulertzen dugun bezala, ez da antzinakoa, XX. mendearen bigarren erdialdean hasi zen estandarizatzen eta ia mundu osora zabaldu da. Ordura arte, eta gaur egun zenbait lekutan ere horrela jarraitzen du, Euskal Herriko biztanleek partaidetzan oinarritutako modu interaktiboan gozatzen zuten musikaz, gure danbolin, dultzaina eta alboka joleen musikarekin dantzatuz, eta XIX. mendetik aurrera plazetan egiten ziren erromeriak alaitzen zituzten gure herrietako eta hirietako banda ugarien musikarekin.\n"Herriko bandarekin egiten zen jaiegunetako dantza, aisiarako, topaketarako eta sozializaziorako gune nagusia zen. Hori da, baita ere, gure proposamenaren, proiektu honen, helburu nagusia", adierazi du Bandtzaldiaren errepertorioaren egilea den Sabin Bikandi musikariak. Dantza tradizionalez gozatzeko musika, espazio eta aukera berriak sortzen Aiko taldea azken urteetan egiten ari den esfortzua Bilboko Udal Musika Bandaren soinuekin nahastu nahi da lehenengo, ondoren, dantza eginez, Euskal Herriko gainerako musika bandak kutsatzeko. Helburua argia da: mundu guztia dantzan jartzea.\nHorrela, ehun urte baino gehiago dituen Bilboko Bandak inauguratuko du ostiralean, ekainaren 24an, Bandtzaldia proiektua. Proiektuak edizio gehiago izango ditu Bilbon, urriaren 2an Areatzako Kioskoan eta abenduaren 21ean, Santo Tomas egunean, BBK Aretoan eskainiko den kontzertu solidarioarekin. Horrez gain, Aiko taldea harremanetan ari da Iruñeko, Legazpiko, Errenteriako, Hernaniko eta Irungo Musika Bandekin, besteak beste, Bandtzaldia leku horietara eta beste batzuetara eramateko, oraindik zehaztu gabe dauden egunetan.\nBilbon egingo den estreinaldirako aukeratu den egitaraua, Sabin Bikandi Aiko taldeko kide sortzaileak eta 2015eko musika konposizio hoberenaren Max Saridunak idatzitako 20 lan baino gehiagok osatzen dute. Joserra Gutierrez Barakaldoko konposatzailea arduratu da moldaketez, lan bikaina eginez, abestiak bandaren egiturara egokitzeko. Bilboko Udal Musika Bandak eta AIKO taldeko musikariek programa animatua eskainiko dute Alondegiko Atariko eszenatokitik, Jose Rafael Pascual Vilaplana Bandako zuzendari titularraren aginduetara\nMusika entzuten den bitartean, dantza maisuak dantzan arituko dira Azkuna Zentroko atarian, jende guztiaren partaidetzara zabalik egongo den ikuskizuna alaituz. Aikon ohikoa denez, ez dira beharrezkoak ez maisutasuna ezta klaseak ere; dantzan egiteko behar den gauza bakarra gogoa da.\n'Anatema baten amaiera'\nErrepertorioak aire aldaketa eragingo du Bilboko Udal Musika Bandan, dantzan egiteko pentsatutako abesti bilduma interpretatuko duen talde profesionalean. Jotatik eta mazurkatik porrura edo jauzira, tangotik eta rancheratik igaroz. Egitaraua bitxia da XXI. mendeko Banda baterako. Dena den, esan behar da beste garai batzuetan bandak ezin izango zuela musika hori jo, debekatuta zegoelako, besterik gabe. Horrela erakusten du 1883ko abuztuaren 16an garai hartan Bilboko Alkate zen Eduardo Victoria de Lecea y Aranak emandako bandoak: "Queda terminantemente prohibido el entregarse a toda clase de bailes en toda la extensión del Paseo del Arenal", eta adierazten zenez, arau hori hausten zutenak "serán detenidos y puestos a mi disposición y castigados con el máximum de la multa que la Ley me autoriza a imponer". Testigantza horiek eta beste batzuk jasotzen ditu Aingeru Berguices antropologoak. Hori dela eta, datorren ekainaren 24an Bilbon egingo den kontzertua "Anatema baten amaiera" gisa definitzen du.\nIzan ere, Bando hori eman zenean Bilboko Musika Banda oraindik existitzen ez zen arren, dantza egiteko debekua urte luzez luzatu zen Areatzan eta Hiriko beste leku askotan. Egitarauari egin dizkion oharretan, Berguicesek adierazten du Bilboko Musika Banda "beti egon zela babeslearen, agintzen zuten klaseen esku zegoen Udalaren, aginduen mende. Bandaren lehenengo 30 urteetan, dantzan egin zitezkeen errepertorioak pixkanaka kentzetik sortutako tentsioak nagusitu ziren". Antropologoaren iritziz, Bilboko Bandak Bandtzaldia proiektuan parte hartzeak "musika gorputz osoarekin, eta ez entzumenarekin bakarrik, biziko duen biztanleriaren sektore batekin berriro elkartzea" eragingo du.


Erregistroa - Hornitzaileak - EDPENERGIA\nJauzi nabigazioa. Joan zuzenean eduki nagusira. (S laster-tekla)\nMenu nagusiaren hasiera\nGarapen Iraunkorreko Printzipioak\nHistoriari buruzko berri laburra\nMenu nagusiaren bukaera\nErregistratzeko prozesua ezinbesteko baldintza da hornitzaile bihurtu nahi duen edo EDP taldeak ezarritako prestakuntza-/homologazio-prozesuetan parte hartu nahi duen edozein enpresarentzat.\nSistema horrek, funtsean, hornitzaileak bilatzeko eta hautatzeko tresna bezala funtzionatzen du, EDP taldeko konpainia guztiek partekatzen duten datu-base batean oinarrituta. Datu-basea Achilles enpresak kudeatzen du outsourcing-en.\nSistema hori oinarrituta dago hiru mailatako erregistro batean. Hornitzaileak maila bati edo beste bati esleituko zaizkio, EDP taldearekin duten urteko negozio-bolumena kontuan hartuta, jarraian deskribatutakoaren arabera:\nOinarrizko maila: EDP taldearekin 10.000 €-tik beherako urteko negozio-bolumena duten enpresa hornitzaileak edo bestelako hornitzaileak.\nStandard maila: EDP taldearekin 10.000 €-tik 150.000 €-ra bitarteko urteko negozio-bolumena duten hornitzaileak.\nMaila Estrategikoa: EDP taldearekin 150.000 €-tik gorako urteko negozio-bolumena duten hornitzaileak.\nProcedimiento de registro en el Sistema de Registro de Proveedores.\nProduktuak edo zerbitzuak saldu eta erosteko elektronikaren bidezko prozesuetan parte hartzea.\nErregistroko datuak etengabe aldatzeko/egiaztatzeko aukera, sarbide-gako bakar baten bidez.\nEspazio bat sortzea, dokumentazioa interneten bidez modu azkarrean gehitzeko; horrek, Standard eta Estrategikoa erregistro-mailetarako, txikiagotu egiten ditu agiriak lizitazio-prozesuetan aurkezteko beharra (adibidez, Zerga Agentziarekin eta Gizarte Segurantzarekin epemuga gainditutako zorrik ez dagoela ziurtatzeko adierazpenak).\n1.000 kategoria baino gehiago eskura izatea produktu eta zerbitzuetan, zure jarduera eta zure enpresak eskaintzen dituen produktu eta zerbitzuen zorroa identifikatzeko, era honetan banatuta:\nOinarrizko kategoria (O) - estrategikoak ez diren eta konplexutasun teknikorik ez duten ondasunak edota zerbitzuak\nKategoria Estrategikoa (E) - estrategikoak diren eta konplexutasun teknikoa duten ondasunak edota zerbitzuak\nOinarrizko eta Standard erregistro-mailetan, EDP taldeak bere gain hartzen ditu administrazio-tasa guztiak, eta maila hauetan inskribatutako hornitzaileak EDP taldearen egituretarako soilik dira ikusgarriak.\nErregistroaren maila Estrategikoan, administrazio-tasak EDP taldeak eta hornitzaileak partekatzen dituzte. Hornitzaileari egotzi dakiokeen urteko kostua Achillesen atarian kontsultatu ahal izango da, eta kostu horren helburua datu-basean informazioa kudeatzeko eta mantentzeko administrazio-tasaren zati bat partekatzea da. Maila honetan erregistratuta dauden enpresek, EDP taldearen egituretatik harago, ikusgarriak izango dira Portugal, Espainia eta Italiako energiaren sektoreko beste enpresa batzuentzat.\nAchilles enpresak datuak balioztatzea\nHornitzaileak erregistratzeko prozesuarekin zerikusia duten datu guztiak aurkeztu eta gero, Achilles enpresak balioztatuko ditu.\nBehin erregistroa balioztatu denean, Achillesek hornitzaileari posta elektronikoaren bidez jakinaraziko dio erregistratzeko prozesua amaitu dela, eta sisteman sartzeko erabiltzaile-zenbakia zein sarbide-gakoak helaraziko dizkio.\nHornitzailearen ez beste inoren ardura da erregistro-informazioa eguneratuta eta egiaztatuta mantentzea EDP taldearen aurrean.\nAchilles South Europe\nTelefonoa: 914 264 935\nPosta elektronikoa: repro@achilles.com\nWeb ataria: www.achilles.com/es\nEDP HC ENERGÍA\nPlaza de la Gesta, 2 – 33007 Oviedo\nPosta elektronikoa: registroproveedores@edpenergia.es\nEDP NATURGAS ENERGÍA\nGeneral Concha, 20 – 48010 Bilbao\nPosta elektronikoa: compras@edpenergia.es\nHornitzaileen erregistro-prozesuaren inguruko zalantzarik baduzu, eskuliburu hau kontsulta dezakezu:\nHornitzaileak erregistratzen laguntzeko gidaliburua.\nHau ere interesatuko zaizu...\nEnpresak eta bezero garrantzitsuak\nComunicación Electrónicas Admon Pública ( Ley 39/2015)\nTaldearen web orrialdeak\nDistribución Luz(laster-tekla )\nEDP España(laster-tekla )\nEficiencia energética(laster-tekla )\n© Copyright 2018 EDP\nWeb mapa(laster-tekla 3)\nHarremanetan jarri(laster-tekla 9)\nwebKontrola CMS(Kanpoko esteka. Erabili zure arakatzaileko testuinguruko menua leiho berri bat irekitzeko.)\nAdos W3C: XHTML 1.0 | WAI 'AA


Ezjakintasunaren kartografia #298 - Zientzia Kaiera\nEzjakintasunaren kartografia #298\nGaixotasun neuroendekatzaileei aurre egiteko modua txipak inplantatuta ziborg bihurtzea balitz? Rosa García-Verdugoren Neuron-like chips could help revert neurological damage\nTeoria konspiranoikoei aurre egiteko frogetan oinarritutako argumentuak ez dira nahiko. Funtzionatzen duen bakarra hedabideak zelan funtzionatzen duten jakitea da. Publiko orokorrarentzat konplexua dena. Martha Villabonaren Media literacy to fight conspiracy theories.\nEspalazio nuklearretik abiatuta azeleratzaile lineala eraiki daiteke neutroi iturria izateko, neutrinoak erabilita eta errezeptore egokiak gehituta fisika eredu estandarretik haratago esploratu daitekeela konturatu gabe. DIPCren Exploring new physics at the European Spallation Source using neutrinos\nArgitalpen-data: 2020/03/07 · Atala: Dibulgazioa, Ezjakintasunaren kartografia\nEzjakintasunaren kartografia #247\nInnobazioa, edo horretaz hitz egitea, garaiaren ikurra da. Gaitz sozial eta ekonomiko guztien panazea da. Eta ekintzaileak bere apaizak. Ia […]\nZer egiten du garunak entzuten ari den bitartean erantzuna prestatzeko? Nicola Molinaroren Brain mechanisms beneath prediction during speech perception Eredu […]\nNerbio sistema zentraleko sistema inmunitarioaren zelulek, mikrogliek, paper garrantzitsua dute autismoan. JR Alonso, Microglia and autism Familia batzea oso ondo […]


Bergara 2030 egin herrixa plan estrategikoa nolako herria nahi dugun herritarrekin adosteko bitartekoa izango da | Bergarako Udala\nBergarako Udala-k Az, 2021-03-03 20:30-n bidalia\nBergarako Udalak Bergara 2030 egin herrixa plan estrategikoa martxan jarri du 2030eko Bergara herritarron artean nolakoa izatea nahi dugun adosteko. “Eman diogun izenak berak adierazten du bere izaera. Denon artean etorkizuneko herria diseinatuko dugu eta prozesu parte-hartzailearen bitartez herria, komunitatea egingo dugu” esan du Gorka Artola alkateak.\nHerri osoari begirako plana da hau. Orain dela egun batzuk legealdirako aurkeztutako Bergara izan, bizi ekin planarekin elkar osatu egingo dena.\nNazio Batuen Erakundeak adostutako 2030 Agendari eta Garapen Jasangarrirako Helburuei egokituko zaio. “Hau da, garapen iraunkorra (jasangarria) ikuspegi integral batetik ulertzen dugu Bergaran ere: Ingurumenaren zaintza, garapen ekonomiko orekatua, garapen soziala (gizarte ongizatea), garapen kulturala eta gobernantza (herritarrekin batera garapen iraunkorraren aldeko politikak bultzatzea)”, alkatearen hitzetan.\nBergarako 2030 Agenda honen osaketa prozesuaren helburu orokorra herritarren parte-hartzearekin udalerriko errealitate desberdinen diagnostiko konpartitu bat egitea da, udal-kudeaketa Garapen Jasangarrirako Helburuekin uztartzeko hausnarketa bultzatzea, parte-hartzearen, elkarlanaren eta adostasunaren bidetik gaurko eta biharko beharrei modu eraginkorren erantzungo dien proiektuak definitzea eta hauen gauzatze-mailaren jarraipena egitea.\nIzadi 21 enpresa ari da lanketa teknikoki bideratzen. Bertako kide den Aitor Gonzalezek azaldu du, “Bergarako egoeraren diagnostikoa egin ostean, Tokiko 2030 Agenda Ekintza-plan batean gauzatuko da, bertan jasota geratuko dira udalerri mailan landuko diren Garapen Jasangarrirako Helburuak, horien alde lan egiteko hartutako konpromisoak eta programatutako ekintzak. Prozesu osoan zehar ezinbestekoa izango da bai udal-egituraren parte diren eragileen zein gizarte-eragileen parte-hartzea”. Proiektua fase desberdinetan garatuko da.\nOinarri edo printzipio batzuk ditu Bergara 2030 egin herrixa plan-estrategikoak, honelakoek izaten dituzten moduan, Nagore Iñurrategi zinegotziak azaldu duenez. Parte-hartzea eta adostasuna; zeharkakotasuna; informazioa eta gardentasuna; berdintasuna eta giza-eskubideak.\n“Era berean, gizartea osatzen duten pertsonen eskubideak bermatu behar dira, bereziki gisa honetako proiektu batean, herritarra, edonolako jatorria izanik ere, partaidetzarako, ezagutzarako, informazioa jasotzeko zein proiektuaren unean uneko egoera zein den jakitea ahalbidetuz”, Iñurrategiren hitzetan.\nEkaitz Aranberri zinegotziaren hitzetan, “herritarren partaidetzarekin gauzatuko da prozesua, horretarako, une, gune eta formula ezberdinak erabiliz. Elkarrekin diseinatu nahi baitugu etorkizuneko Bergara”. Otsailean eta martxoan elkarrizketak egingo dira udalerriko talde eta sektore ezberdinekin. 12 talde elkarrizketa gauzatu dira.\nApirilean eta maiatzean, berriz,: Gaikako mahaiak egingo dira. Lau mahai sortuko dira eta bakoitzarekin bi saio egingo dira.\nApirila eta ekaina bitartean herri-bilerak egingo dira, beti ere osasun egoerak horretarako aukera ematen badu.\nPlan estrategikoarekin batera, metodologia berarekin, modu paraleloan eta koordinatuta, baserritarren azokaren inguruko hausnarketa prozesua egingo da.\nBergarako Udalak eta Debagaraia Landa Garapen Elkarteak partaidetza-prozesu bat martxan jarri dute baserritarren azokari buruz hausnarketa konpartitua egiteko. Egitasmo hau Landaola Elkarteak (Gipuzkoako Landa Garapen Elkarteen Federazioa), Elika Fundazioaren bidez (Eusko Jaurlaritza) eta Gipuzkoako Foru Aldundiaren laguntzarekin sustatutako “Gipuzkoako azoken sarea” proiektuaren baitan kokatzen da.\n“Gipuzkoako azoken sarea” proiektua Gipuzkoako 16 udalerritan eramango da aurrera eta tokian tokiko egingo den hausnarketatik abiatuz eta lurralde ikuspegia txertatuz, baserritar azokak balioan jartzea eta Gipuzkoa mailako sare bat sortzea ditu helburu.\nMomentu honetan diagnostiko fasea gauzatzen ari da eta behin diagnostikoa gauzatuta ekintza planari ekingo zaio. Ondoren, ekaina baino lehen prozesuaren emaitzak jasoko dituen dokumentua izatea aurreikusten da.\nMari Karmen Iturbe Debagoieneko Landa Garapeneko teknikariak nabarmendu du, “bai baserritar, bai kontsumitzaile aldetik errelebo falta bat dago, etorkizuneko erronka nagusia hor daukagu, kontsumitzaileak zer esan badu eta hori jaso nahi dugu, kontsumitzaile berriak nola erakarri azokara, hor duzue martxan jarri dugun galdetegia, animatzen zaituztegu prozesuan parte hartzera”.


Lau erakundek baiezkoaren aldeko kanpaina egin dute - Sakana - Guaixe.eus\nHerri galdeketak garagarrilaren 18an\nLau erakundek baiezkoaren aldeko kanpaina egin dute\nLAB sindikatuak, Ernaik, Ikasle Abertzaleak eta Independentistak Sareak baiezkoa eskatu dute.\nGure Esku Dagok antolatutako herri galdeketetan parte hartzera dei egin du LAB sindikatuak. "Erabakitze eskubidea behar dugu, lan eta gizarte egoera iraultzeko. Erabakitzeko eskubidea, erreforma eta murrizketa guztiei aurre egiteko eta alternatibak eraikitzeko. Erabakitzeko eskubidea, Euskal Herria prozesu eratzaile eta eraldatzaile batean murgiltzeko".\nLABetik gaineratu dutenez, "oinarri berriak dituen jendarte eredu askea nahi dugu eta posible da". Langileak euren "borondatea" azaltzera animatu ditu. "Estatua da tresna Euskal Herria politikoki egituratzeko eta sozialki kohesionatzeko. Bizitza duina bermatzeko behar ditugun baliabide politiko, ekonomiko eta sozialak eskuratzeko. Langileriaren bizi eta lan baldintzen hobetzeko langileok erabaki". Guztiagatik baiezko botoa eskatu du LABek, Ernaik, Ikasle Abertzaleak eta independentistek bezala.


Hardanges - Wikipedia, entziklopedia askea.\nKantonamendu canton of Le Horps\nChampgenêteux, La Chapelle-au-Riboul, Le Ham, Loupfougères, Marcillé-la-Ville eta Le Ribay\n97 (%47.8) 106 (%52.2)\nHardanges Frantziako udalerria da, Mayenne departamenduan dagoena, Loirerria eskualdean. 2013an 210 biztanle zituen.\n2007an Hardanges udalerrian erroldatutako biztanleak 210 ziren. Familiak 101 ziren, horien artean 27 pertsona bakarrekoak ziren (19 bakarrik bizi ziren gizonak eta 8 bakarrik bizi ziren emakumeak), 43 seme-alabarik gabeko familiak ziren, 19 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 149 etxebizitza zeuden, 98 familiaren etxebizitza nagusia ziren, 38 bigarren erresidentzia ziren eta 13 hutsik zeuden. 146 etxeak ziren eta 2 apartamentuak ziren. 98 etxebizitza nagusietatik 70 bere jabearen bizilekua ziren, 26 alokairuan okupaturik zeuden eta 2 doan lagata zeuden; 1ek gela bat zuen, 11 etxek bi zituzten, 15 etxek hiru zituzten, 24 etxek lau zituzten eta 46 etxek bost zituzten. 76 etxek euren parking plaza propioa zuten azpian. 48 etxetan ibilgailu bat zegoen eta 40 etxetan bat baino gehiago zituzten.\nHardanges udalerriko biztanleria-piramidea 2009an .\n2007an lan egiteko adina zuten pertsonak 149 ziren, horien artean 99 aktiboak ziren eta 50 inaktiboak ziren. 99 pertsona aktiboetatik 85 lanean zeuden (55 gizon eta 30 emakume) eta 14 langabezian zeuden (4 gizon eta 10 emakume). 50 pertsona inaktiboetatik 20 erretiraturik zeuden, 17 ikasten zeuden eta 13 "bestelako inaktibo" gisa sailkaturik zeuden.\n2009an Hardanges udalerrian 104 unitate fiskal zeuden, 204,5 pertsonek osaturik. Pertsona bakoitzeko diru-sarrera fiskalaren mediana urteko 13.753 euro zen.\n2000. urtean Hardanges udalerrian 26 nekazaritza-ustiategi zeuden, 931 hektarea erabiltzen.\nLa Chapelle-au-Riboul (3,1 km)\nLoupfougères (4,0 km)\nLe Ribay (5,3 km)\nChampgenêteux (5,9 km)\nMarcillé-la-Ville (7,7 km)\nGrazay (7,8 km)\nBNF: 152639072 (data)


Nieul-sur-Mer - Wikipedia, entziklopedia askea.\nKantonamendu canton of La Rochelle-9\nL'Houmeau, Lagord, Marsilly, Puilboreau eta Saint-Xandre\n5.720 (2018ko urtarrilaren 1a)\n3.041 (%53.2) 2.718 (%47.5)\nNieul-sur-Mer Frantziako udalerria da, Itsas Charente departamenduan dagoena, Poitou-Charentes eskualdean. 2013an 5.600 biztanle zituen.\n2007an Nieul-sur-Mer udalerrian erroldatutako biztanleak 5.600 ziren. Familiak 2.248 ziren, horien artean 420 pertsona bakarrekoak ziren (152 bakarrik bizi ziren gizonak eta 268 bakarrik bizi ziren emakumeak), 872 seme-alabarik gabeko familiak ziren, 756 seme-alabak dituzten bikoteak ziren eta 200 seme-alabak dituzten guraso-bakarreko familiak ziren.\n2007an 2.454 etxebizitza zeuden, 2.280 familiaren etxebizitza nagusia ziren, 64 bigarren erresidentzia ziren eta 110 hutsik zeuden. 2.394 etxeak ziren eta 53 apartamentuak ziren. 2.280 etxebizitza nagusietatik 1.872 bere jabearen bizilekua ziren, 372 alokairuan okupaturik zeuden eta 36 doan lagata zeuden; 10 etxek gela bat zuten, 53 etxek bi zituzten, 240 etxek hiru zituzten, 740 etxek lau zituzten eta 1.237 etxek bost zituzten. 1.854 etxek euren parking plaza propioa zuten azpian. 993 etxetan ibilgailu bat zegoen eta 1.195 etxetan bat baino gehiago zituzten.\nNieul-sur-Mer udalerriko biztanleria-piramidea 2009an .\n2007an lan egiteko adina zuten pertsonak 3.757 ziren, horien artean 2.615 aktiboak ziren eta 1.142 inaktiboak ziren. 2.615 pertsona aktiboetatik 2.420 lanean zeuden (1.201 gizon eta 1.219 emakume) eta 195 langabezian zeuden (92 gizon eta 103 emakume). 1.142 pertsona inaktiboetatik 511 erretiraturik zeuden, 367 ikasten zeuden eta 264 "bestelako inaktibo" gisa sailkaturik zeuden.\n2009an Nieul-sur-Mer udalerrian 2.358 unitate fiskal zeuden, 5.865,5 pertsonek osaturik. Pertsona bakoitzeko diru-sarrera fiskalaren mediana urteko 21.362 euro zen.\n2007an zeuden 217 komertzioetatik, 2 janari enpresak ziren, 1 material elektrikoaren fabrikazioko enpresa zen, 3 bestelako produktu industrialen fabrikazioko enpresak ziren, 38 eraikuntza enpresak ziren, 48 ibilgailuen saltze eta konpontze enpresak ziren, 8 garraio enpresak ziren, 11 ostalaritza eta jatetxe enpresak ziren, 1 informazio eta komunikazio enpresa zen, 7 finantziazio enpresak ziren, 14 higiezinen enpresak ziren, 27 zerbitzu enpresak ziren, 39 administrazio publikoko enpresak ziren eta 18 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 61 zerbitzu publikoetatik, 1 posta bulegoa zen, 2 banku bulegoak, 4 ibilgailuen konpontzeko eta nekazaritza tresnetako lantokiak, 1 autoeskola, 5 igeltseroak, 2 margolariak, 10 zurginak, 7 iturginak, 6 argiketariak, 3 eraikuntza enpresak, 4 ile apaindegiak, 1 albaitaria, 8 jatetxeak, 2 higiezinen agentziak, 1 tintoreria eta 4 apaindegiak.\n2009an zeuden 12 establezimendu komertzialetatik, 1 supermerkatu zen, 1 brikolaje denda handia zen, 1 120 m2 baino gutxiagoko denda zen, 2 okindegiak, 2 harategiak, 1 liburu denda zen, 1 altzari denda zen eta 3 lore-dendak ziren.\n2000. urtean Nieul-sur-Mer udalerrian 8 nekazaritza-ustiategi zeuden, 630 hektarea erabiltzen.\nBNF: 15249125t (data)


HABE IKASBIL: Kerman mintzalagun bila. Kerman irakasle\nIdatziak zuzen gustatzen zaizkio Kermani; ez du akatsik onartzen.\n- Berri hitzaren gehiegizko erabilera: *tanto berri bat egin du / beste tanto bat egin du.\n- *Biok artean / bion artean\nKERMAN: Euskal Jaia antolatzen ari zarete auzoan, ezta?\nIDURRE: Antolatu dugu dagoeneko. Horregatik ari naiz kartelak jartzen...\nKERMAN: Zeinen ideia ona! Gainera ekitaldi politak proposatzen dituzue. Baina kartel berri bat egin beharko duzue...\nIDURRE: Kartel berri bat? Zer ba?\nKERMAN: Honek akatsa duelako. Begira. Hemen. Folk jaialdia. "Trikitrilariak" idatzi duzue, eta "trikitilariak" beharko luke...\nIDURRE: Hori txikikeria da. Mundu guztiak ulertuko du "trikitilariak" direla. Gainera dirutza da kartelak inprimatzea. Ez, ez, horrela utziko dugu...\nKERMAN: Agian hori txikikeria da, bai... Baina akats berri bat topatu dut...Begira, hemen. Herri bazkaria. "Arraultzak" jarri duzue, eta "arrautzak" beharko luke.\nIDURRE: Tira, elerekin edo ele gabe, arrautzak beti arrautza. Inor ez da horretaz konturatuko.\nKERMAN: Ba ni konturatu egin naiz. Eta ziur akats gehiago dagoela. Begirada berri bat botako diot...\nIDURRE: Aizu, baduzu Euskal Jaira etortzeko asmorik?\nKERMAN: Banuen asmoa bai... Baina antolakuntza kartelak bezain kaskarra baldin bada... Plan berriren bat pentsatu beharko dut...\nIDURRE: Ba orduan, joan zaitez pikutara eta utz nazazu bakean!\nArgi ibili «berri» hitzarekin, batzuetan desegoki erabiltzen baitugu. Horrenbestez, «akats berri bat topatu dut» edota «begirada berri bat botako diot» txartzat emango ditugu. Horien lekuan hobe da, « beste akats bat topatu dut» eta «beste begirada bat botako diot» esatea.\nIDURRE: Zu berriro! Ezin liteke...\nKERMAN: Bai... Barkatu aurrekoa... Eskertzekoa da Euskal Jaia antolatzen egin duzuen ahalegina. Ekimen ederra da!\nIDURRE: Tira, mila esker.\nKERMAN:Nahi baduzu kartelak pegatzen lagunduko dizut. Biok artean egin dezakegu... Azkarrago bukatuko dugu horrela.\nIDURRE: Bai?? Mila esker!!! Tori kartel batzuk!\nKERMAN: Auzo-batzordeak antolatzen du jaia, ezta?Sekulako lana hartu duzue...\nIDURRE: Hala da bai. Baina jende dezente gabiltza auzo-batzordean lanean.\nKERMAN: Oso kartel itxurosoak egin dituzue. Diseinatzaile bat daukazue batzordean? Ala guztiok artean egin dituzue kartelak?\nIDURRE:Guk geuk egin ditugu. Ez daukagu diru askorik batzordean...\nKERMAN: Nabaria da bai...\nKERMAN: Nabaria dela lau erreal gastatu dituzuela kartel hauetan! Denok artean ez zarete gai izan diru gehiago biltzeko? Zuzentzaile bat ordaintzeko behintzat! Akatsez josita daude kartel hauek!\nIDURRE: Bi txikikeria baino ez dira! Ekarri!\nKERMAN: Bi, hiru eta lau! Begira!!!! Txokolatada "lauetan" jarri duzue, eta "lauretan" behar du. "Berrogeitamargarren urteurrena". Eta "berrogeitamar" loturik idatzi duzue.\nIDURRE: Ekarri nire kartelak! Bestela berrogeita hamar kokoteko emango dizkizut.\nKERMAN: "Berrogeita hamar", banatuta...\nIDURRE: Banatuta edo lotuta!!!! Eman egingo dizkizut!!!\nKERMAN: Aizu, aizu...\n«Biok artean», «denok artean» eta halako formak okerrak dira euskaraz. Horien ordez, «bion artean», «denon artean» eta tankerakoak erabiliko ditugu.\nKERMAN: Arrautza, "L" gabe... Trikitilariak, "R" gabe... "Berrogeita hamar", banatuta...\nIDURRE: Aizu... Zertan zabiltza? Jakin daiteke?\nKERMAN: Ba akatsak zuzentzen! Bide batez, beste akats bat topatu dut. Hemen, begira...\nIDURRE: Ekarri hori oraintxe bertan!!!\nKERMAN: Zuk zuzendu nahi duzu? Ederki! Ba, zuk zuzendu...Eta bitartean nik beste kartel bat zuzenduko dut. Bion artean berehala bukatuko dugu!\nIDURRE: Geldi hor! Nik ez dut kartel bat bera ere zuzenduko! Ezta zuk ere! Sekulako lardaskeria ari zara egiten!\nKERMAN: Esan dizut ba, hobe zela kartel berri bat egitea... Baina oso zekenak zaretenez zeure auzo-batzorde horretan...\nIDURRE: Zekenak? Falta genuena!!!\nKERMAN: Tira, beste errotuladore bat ekarri dut. Nik ezin dut hau dagoen moduan utzi!!!\nIDURRE: Ekarri hori! Ondo daude kartelak dauden moduan!\nKERMAN: Zure iritzia da hori. Baina ez dut uste Euskaltzaindian iritzi berekoak izango direnik... Izan ere, guztion artean adostu behar izan dituzte idaztarauak eta...\nIDURRE: Euskaltzaindia? Mesedez... Jai herrikoi bat besterik ez da!\nKERMAN: Jai herrikoia. Eskertzen dizut hori gogoratu izana. Izan ere hori ere gaizki idatzi duzue. Begira! Banatuta idatzi behar da eta...\nIDURRE: Ezin liteke, ezin liteke...\nEuskara zuzentzaile sartu zaigu gaurko saioan gure Kerman. Lehen zatian ikusi dugu, batzuetan «berri» hitza desegoki erabiltzen dugula. Hala, «akats berri bat topatu dut», «begirada berri bat botako diot» eta tankerakoak txartzat emango ditugu. Horien lekuan, hobe da «beste akats bat topatu dut» edota «beste begirada bat botako diot» esatea.\nBestalde, «bion artean», «denon artean» eta tankerako formak erabiltzen ditugula ikusi dugu. «biok artean», «denok artean» eta halakoak, ordea, baztertu egingo ditugu. Hauxe gaurko ikasgaia lagunok, zuek badakizue, ezta? Honekin edo harekin, baina egin!\nNumber of visits: 8406


Opor aurreko egun haietan galopan egiten nuen metrotik etxerainokoa institututik bueltan. Liburuak ohe gainera part bota eta ziztu bizian irensten nuen zegoena. Urteko arratsalderik laburrenak ziren. Eguraldiak hobera egin zuen, hegoa nagusitu zen neguaren hasiera hartan, eta zaharrenek urte batzuk lehenagokoak ekarri zituzten solasera.\n— Galgoi ustel harekin, akordatzen zer giro maskal? Leihoak zabalik ezagutu ditiagu gabon gauean...\nIkasi egin nuen lasai egoten Edwinekin. Mateo Vallejorekin ematen zuen goiza, etxeko lanetan joaten zitzaizkien orduak, kalera ateratzen ziren, liburutegira joko zuten bestela prentsa edo beste zerbait irakurtzera. Edo basoerdi bat hartuko zuen Mateo Vallejok Toki Onan, te beroa Edwinek, iristen ez zen kontsulatuko deiaren zain. Han jarri zioten izena, Txinoa, edo Auschwitz. Izan behar du, Urbano Peña-eta hasi ziren horrela deitzen, alua izan behar du izen hori emateko, Auschwitz, zer eta bestelakoa zuelako gorpuzkera.\nEdwin eta aitite Mateo nola moldatzen ziren batak bestearena ulertzeko, ez dakit. Baina konpontzen ziren, hizkuntza berean aritzen zirela daukat sartua buruan. Galdetu ere egin nion, ea zer zekien Mateo Vallejok ingelesez. Askotan ez dagoela mintzatu beharrik erantzun zidan Edwinek, nahikoa zela bestearen barruan sartzea, ikustea nora daramatzan begiak, entzutea haren berbaroaren zera, erreparatzea eskuei. Itsasoan urteetan ikasi duen zerbait dela, ez dagoela besterik.\n— Egoerak aurreikustea da.\nMaite zuen hizketa Edwinek.\n— Zurekin gainera —esaten zidan— erraza da, dena da errazagoa zurekin.\nEta ilundu aurretik zenbat denbora genuen neurtuta hartzen genuen labar gainetan egokitua zuten bidean barrena. Etxe berri asko eraiki zuten inguruetan azkenaldian. Miraz behatzen zien, ate aurre apaindu haiek, material ona, zenbat balio zuten galdetzen zidan, ez zidan sinesten. Londresez ere beti zuen itaunen bat, nork eta hamaika portutan ibiliak. Azaleko kontuak baino ez nizkion esaten, begi gandutuak handituz eskertu zizkidanak, hala ere.\nHirugarren egunerako bateratuak genituen urratsak.\n— Eta Mateok egongelako horman jarri duen zuhaitz hori?\nNahi gabe lortu genuen urratsa eta arnasa lotzea. Hala da, nahi gabe ikasten dugu hizketan arnasaren joan-etorrian, dabilenak badaki. Berez datorren dohaina da.\n— Opari bat da.\nGaur izatera aterpea aipatuko niokeen, haurtzaroko lehenbiziko irudia babesa izan zuela urteetan Mateo Vallejok ezki hura. Ez nintzen xehetasunetan galdu, ordea. Artean ere lan handia eskatzen didan azalpena da bahitutako haurrena, are handiagoa gerra osteko larderiazko giroa zertan izan den. Nori gainera eta, hamaika aldiz errepikatuagatik gure giza jarrera batzuez ezer gutxi ulertuko zuen bati.\nEz baita aski begiei eta eskuei jarraitzea, Edwin, pentsatu nuen. Ez baita egia bestearen barruan sartzea nahikoa denik hau guztia ulertzeko, Edwin. Begira Edwin, goizak zurekin ematen dituen gizon txiki hori, bai, Mateo Vallejo, badakizu zer pasea den? Baina isildu egiten nintzen, oinak entzuteko mututzen nintzen. Oinak, hauspoa, eta besoa soinaren kontra, urrats bakoitzarekin neurtzen zen arropen marruskatzea.\nHondartza gainetik pasa ginen. Andre bat zebilen pasieran, txakurra libre utzita. Itsasoak ekarritako egurki iluna hartu eta urrutira botatzen zion hark, lehorrera beti. Txakurrak ez zuen txokorra hartzeko ahaleginik egiten, ordea. Eroritako tokira iritsita, berriro xaxatuko zuen, berriro egingo zion keinu bera, segi, ekarri hori!, ekarri!, joango zen adar belztua airean, halako parabola bat eginez beti, baina txakurrak ez zion esanik egingo.\nZahartua zegoen seguru asko, baina jabeak ez zuen etsi nahi.\nGoitik egon gintzaizkien begira. Neguko eguzkia limurtuz zihoan hondar bustitan. Berotu egin zela esan zidan. Jaka zabaldu zuen. Erantzi eta futbol elastiko bat zeraman azpian, berde higatu bat.\n— FLNren ekipoa —esan zidan, atzamarra paparreko armarrira harro luzatuta. Ilargi eta izar gorriaren azpian, baloi bat, arabiar letrez inguratua.\nEz ulertu keinua egin nion.\n— Aljeria. Aljeriako FLNkoa —errepikatu zuen.\nOstera ere oinez hasi ginenean kontatu zidan Front de Libération Nationale hark izan zuen futbol taldearena.\n— Karim txikiak eman zidan opari Serenity Star utzi zuten goizean.\nIstorioa, ederra du. Futbolzalea zara. Ezagutzen duzu?\nBi hilabete eskas falta zirela 1958ko Munduko Kopa jokatzeko, Frantziako ekipoetatik hogeita hamar jokalarik erbesteko bidea hartu zuten. Tartean Rachid Mekhloufi zegoen, AS Saint-Etiennekoa, Frantzia Suediarako sailkatu zutenetako bat.\nAljeria Parisen mende, Tunisian jarri zitzaien hitzordua. Eta futbolarien ihesa politikoa bihurtu zen. Batzuek trena hartu zuten Erromarantz; beste batzuk Alpeak zeharkatu eta Lausanara heltzen saiatu ziren, autoz. Frantziar zerbitzu sekretuak jakitun dira. Futbolari profesionalak dira, baina erbiak legez ehizatu nahi dituzte.\nAzken izpiekin iritsi ginen itsasargira. Piztuta zegoen ordurako. Itsasoaren barea nola segatzen zuen begira egon ginen luzaro. Agurtu gintuen jendea topatu genuen. Atzealdean, Serenity Star ikusten zen moilako grisarekin nahastuta. Zeru ilunetik hegazkin bat zetorren aireporturantz. Itzultzeko ordua zen.\nBat soldadu zegoen garai hartan, eta atzera egin zuen. Beste bat, Hassen Chabri, Frantzia eta Italia arteko mugan harrapatu eta azalpen sinesgarri baten faltan, espetxean sartu zuten. Salaketa: armak eta dirua pasa nahi izatea FLNri. Aljerren beteko zuen zigorra. Gehienak onik heldu ziren Tunisiara. Presidenteak berak hartu zituen.\nFutbol taldeek kontratuak eten zizkieten. Elastiko berdearekin jokatzeagatik kobratzen zutena zeharo sinbolikoa zen. Ez zegoen ia dirurik, aljeriarrek borondatez emandakotik ordaintzen zitzaien.\nIlunkara zegoen berriro ere hondartza gainetik pasa ginenerako. Emakumea eta txakurra alde eginak ziren. Hondarrean idatzia, norbaitek ondo leitzen ez zen izena laga zuen. Berokia jantzi zuen atzera Edwinek.\nEz zidan hau dena esan. Gerora osatu dut neuk Edwinek emandako haritik tiraka. FLNko selekzioak 91 partida jokatu zituen 1958 eta 1962 bitartean. Hauetatik 65 irabazi zituzten, 13 berdindu eta 13 galdu. FIFAk ukatua, arabiar herrialdeetan aurkitu behar izan zituzten kontrarioak hasieran, Tunisian, Marokon, Libian, Jordanian, Iraken. Europa ekialdean gero, Jugoslavian, Sobiet Batasunean, Txekoslovakian, Bulgarian, Hungarian, Errumanian. Txina eta Vietnam izan zituzten zain gero.\nMohamed Maoucheri irakurri berri diot merezi izan zuela amets hark, futbolean egin zutela eurek Aljerko independentziaren alde, militanteak zirela, iraultzaileak. Damua, zerena.\nZinez oihartzun xelebrea du honek guztiak filipinar baten ahotan. Jakingo ote zuen zer esan nahi zion Karimek? Zaila zitzaidan sinestea. Beste hainbat gauzatan bezala, fede kontua da. Nik maitatzen ikasi nuena gizon haren ilusioa zen, haren begi margulak amaren mintzairan ari zitzaizkidala, nola heltzen zion kamisetari bera balitz bezala Mohamed Maouche.\n— FLN, duintasuna —zioen.\nEta ez nion ezer esan, baina ez Karimek ez Serenity Starreko gainontzeko inork erakutsi zion futbolari haien laurdenaren laurdenik. Zer duintasun dago gizona bakarrik uztean? Filipinar bat kubiertan, Manilarako hegazkin txartel baten zain burokraziak abandonatua.\nPasaporteaz galdetu nion. Ez zidan erantzun.\nBelarra motz egoten zen, zaindua, sarri ebaten zuten udaleko langileek paraje hartan. Neguko belaze iluna urratsen zain. Hitz egiteari utzi. Oinak entzun, arnasa, hitz egin. Aitite Mateo ekartzen genuen hizpidera isiltasuna luzeegia zitzaigunean:\n— Zain izango dugu Mateo.\nEta Mateo Vallejo zain izaten genuen, afaria gertu. Zu, berriz, lehengo aldean sarri agertzen hasia zinen mahaira. Umoretsuago, beti zenuen zer kontatua, amarena izan ezik. Nire ondoan esertzen zinen, eskua jartzen zenidan gainean zeure ustez kontakizun barregarriren bat zenuenean, ni zurea nintzela esateko beharra bazenu bezala, ni zurea nintzela erakusteko nirekin denbora gehiegi pasatzen zuen (nola zenioen zuk Auschwitzi?, a bai), «kolaio siku» hari.\n«Zurekin hitz egiten du?».\nHarrikoa egiten hasi zinen, auskalo zer buruan.\nGuk tea hartzen ikasi genuen berriro, amarekin egin genuen bezalaxe. Edwini azaldu egin behar izaten genion telebistan agertzen zen gauza asko. Harritu egiten zen, sarritan nahiago izaten zuen ohera erretiratu nik utzitako libururen batekin.\nOrduan, hirurok bakarrik ginela galdetzen zenuen noiz arte gelditu behar zuen.\nEta zeure buruaren beldur zinela pentsatzen hasi nintzen, gai izango ote zinen gabonetan, ni Londresera amarengana joanda, oreka ikusezin hari eusteko. Hiru gizon etxe berean, eta zu hiruretan arrotzen. Ez zenuen gozoa.\n«Joango da gabonetarako, ezta?».\nOrduan utzi zenion esateari noiz jantziko nintzen neskago.\nIsiltzen nituenek mututzen ninduten, baina. Baita aitite Mateoren aurrean ere sarritan. Min egiten zidan kisketa puta hark.\nZer zen zuretzat neskago janztea?\nFLNko jokalariena kontatu zidan arratsean, etorbidetik egin genuen etxerakoa. Pauso arinean, afariaren pozean gentozen jendea sumatu genuenean zabaldu berri zuten taberna baten aurrean. Zarata batean ari ziren, gora-goraka zebiltzan, algarak nabarmentzen ziren tarteka, zerbait ospatzen ari zirela esango nuke. Beste espaloira pasatzeko keinua egin nion Edwini. Iristear ginela, ahots bat gangartu zen beste guztien artean. Ahots harro bat berbaroaren gainetik:\n— Hi, Auschwitz!\nPausoa bizkortzeko agindu nion Edwini. Sartu ginen arbolapean, argilunen joko hartan, aparkaturiko autoen babesean, ez gintuzten hain garbi ikusten. Ahotsa ez zen atertu, ordea.\n— Ahotik entzuten duk ala?\n— Edanda zeuden.\n— Txankamehe! Uki ezak neska hori eta...\nGurago begiratu ez banu. Osorik ikusi ez nuen keinua egin zuen, hatza zintzurretik pasatzen. Orroak nabarmendu egin ziren, gora zetozkigun algara iraingarriak. Edwin berehala konturatu zen. Zer zioen eskatu zidan, itzultzeko mesedez gizonaren berba hagindun haiek. Horretan genbiltzala, neure izenez deitu ninduen ahotsak:\n— Egon hadi, egidan kasu, zerbait egin al din gizajo horrek?\nBizkorrago ekin nion. Laster nintzen kantoian.\n— Egoteko esan dinat, ez al gara lagunak?\nIsilik jarraitu nuen aurrera. Atzean gelditu zen.\n— Hago, hire aitaren laguna naun!\nOinak entzun, arnasa, ez hitz egin, oinen ihesa argitik itzuri. Edwin atzean gelditu zela ohartzeke oinez. Edwin ikusi gabe oinez, ikusi nahi ezean nola jiratzen zen gangarrarengana eta besoa igota nola luzatzen zion erdiko atzamarra.\nBuruan darabilt oraindino: Edwinen atzamarra ilunpetan zut.\nHarrezkero ez naiz honetaz inorekin mintzatu. Nor zen oihuka aritu zitzaiguna, ezagutu nuen. Luren hautsak zabaldu genituenean gurekin etorri zen motor-txikian.\nUrbano Peña den galdetuko didazu, ohartuta zaudela Edwin etxean genuenetik etortzeari utzi ziola. Ez, ez zen Urbano Peña. Ordutik ahaztu ez dudan xira zuria zeraman, berak kendu zion tapa errautsen potoari.\nHandik ezagutzen ninduen.


IMHko ikasleek China Skills 2014 Nazioarteko Topaketan parte hartzen dihardute — IMH\nIMHko ikasleek China Skills 2014 Nazioarteko Topaketan parte hartzen dihardute\n2014/06/26 00:00:00 GMT+2\nIMHko ikasleek China Skills 2014 Nazioarteko Topaketan parte hartzen dihardute Txinako Tianjingo ZDVTI-China Skillsek gonbidatuta, urtero antolatzen den nazioarteko lanbide heziketako ikasleen erakustaldian IMHko mekatronikako bi ikasle eta irakasleak parte hartzen dihardute. https://www.imh.eus/eu/albisteak/imhk-china-skills-2014n-parte-hartzen-dihardu https://www.imh.eus/eu/albisteak/imhk-china-skills-2014n-parte-hartzen-dihardu/@@download/image/14_hlh_txinan_skills.jpg\nTxinako Tianjingo ZDVTI-China Skillsek gonbidatuta, urtero antolatzen den nazioarteko lanbide heziketako ikasleen erakustaldian IMHko mekatronikako bi ikasle eta irakasleak parte hartzen dihardute.\nPaco Navarro Irakaslea eta mekatronikako Iñigo Zinkunegi Lete eta Jon Burgoa Urrutia ikaslez osatutako IMHko taldeak Txinako Gobernuak sustatutako "China Skills - 2014 National Vocational Students Skills Competition" erakustaldian parte hartzen dihardute ekainaren azken astean Tianjin hiriburuan. IMHko taldeak Espainia/Euskal Herria ordezkatzen du ekitaldi honetan. Beste herrialde parte hartzaileak dira Txina, Tailandia, Alemania, Hego Korea, Laos, Singapur, Tanzania.\nErakusketa honetan Lanbide Heziketako ikasleek arlo industrialeko hainbat proba egiten dituzte. IMHko ordezkaritzaren kasuan produkzioko eta automatikako lerro baten instalazioa egiten dihardute.\nErakusketa hau urtero egiten da ZDVTI ikastetxean (Tianjin Sino-German Vocational Technical College). Zentru honek IMHrekin kolaboratzen du eta martxoan sinatu zen akordioa dela eta. Akordioari esker ZDVTI ikasleek fabrikazio mekanikoko ikasketak egin eta Espainiako titulu homologatua lortuko dute.\nZDVTI (sortu zenean AFZ izena zuen) Txinan zentru erreferentea da (9.500 ikasle). ZDVTIk berak antolatzen du erakustaldi hau China Skills erakundearekin batera, eta ZDVTIk gonbidatu du IMHko ordezkaritza erakusketan parte hartzera.